
ที่นี่มีคำตอบ
ฉบับ mini
๑๒ เล่ม ๑๒ รส
เรื่องแปลกแต่จริง  ผู้หญิงต้องซื้อ
[bookmark: _GoBack]บุญคือเพื่อนซี้ รักนี้สีอะไร
อย่างงี้ บาปมั้ย เป็นฉะนี้...เพราะไฉน
ชีวิตออกแบบได้ ความใช่-ความเชื่อ
เมื่อกรรมให้เกิด บวชเถิดสร้างบุญญา
รู้ไว้...ใช่ว่า เคลียร์ปัญหาครอบครัว
คำนำ
ผู้ ใดเล่าจะซึ้งในหัวใจหญิง
หญิง ประสบพบปัญหาประดามี
ต้อง เข้าครัวเปลก็ไกวดาบกวัดแกว่ง
ซื้อ เล่มนี้ไปอ่านเสริมเพิ่มพลัง
ผู้หญิง เป็นเพศที่ละเอียดอ่อน เป็นอัญมณี เป็น
ดอกไม้งามที่ประดับโลกใบนี้ แม้เพศหญิงจะเป็นเพศ
ที่บอบบาง น่าทะนุถนอม แต่เรื่องราวที่ปรากฏใน
ประวัติศาสตร์หลายตอนกลับพบว่า “ผู้หญิง” ได้สร้าง
วีรกรรมอันน่าสรรเสริญมานักต่อนัก ชีวิตของผู้หญิง
ทุกคนที่เกิดมา ล้วนมีรายละเอียด สุข ทุกข์ ที่แตกต่างกัน
ไป แน่นอนย่อมมีบางเรื่องที่เป็นความลับเฉพาะผู้หญิง
ทำไม ทำไม และทำไม? คำตอบทั้งหมด ล้วนอยู่ใน
หนังสือเล่มนี้แล้ว
ว่าแท้จริงมีทั้งทุกข์ทั้งสุขศรี
ไม่หน่ายหนีสิ่งที่ยากเกินกำลัง
ยามสู้ศึกสุดแรงเรี่ยวไร้เหลียวหลัง
ให้หลวงพ่อเทศน์ให้ฟังเหตุทำไว้
ต่อเล่ม ๓
หนังสือ “ที่นี่มีคำตอบ ฉบับ mini” เป็นอีกหนึ่ง
ความตั้งใจของทางผู้จัดทำ ที่ประสงค์จะเรียบเรียงธรรมะ
โอวาทจากคุณครูไม่ใหญ่ที่เกี่ยวข้องกับเรื่องกฎแห่งกรรม
ให้เป็นเล่มเล็กๆ ที่พกพาง่าย เปิดอ่านง่าย นอกจากจะ
ไว้อ่านเพื่อเพิ่มพูนความรู้แล้ว ยังเหมาะสำหรับเป็นของ
ขวัญแด่คนที่คุณรัก ชุดนี้มีทั้งหมด ๑๒ เล่ม ไม่ว่าจะเริ่ม
ต้นอ่านเล่มไหนก็ตาม จะช่วยให้เราเข้าใจเรื่องราวความ
จริงของชีวิตได้มากขึ้นอย่างแน่นอน
กองวิชาการ ๐๑
สำนักองค์ประธาน
สารบัญ
จากใจครูไม่ใหญ่ ๑๐
๑ สวยติดอันดับ ๑๘
๒ สาวมั่น ๑๙
๓ รวย สวย เก่ง ๒๒
๔ พระเอก ๓๐
๕ ซินเดอเรลล่า ๓๒
๖ ดาวน์ไลน์ ดาวรวย ๕๐
๗ ประสบอุบัติเหตุ ๕๒
๘ เลขาคนสนิท ๕๖
๙ ไม่ชอบการสัมผัสตัว / กลัวอ้วน ๕๙
๑๐ คุณแม่คนสวย ๖๒
๑๑ ทุกข์ของคนโสด ๖๔
๑๒ นักร้องกลางคืน ๖๗
๑๓ เอดส์ ๖๙
๑๔ บังอรเอาแต่นอน ตรวจเจอก้อนเนื้อ ๗๐
๑๕ ผู้จัดการบ้าน ๗๓
๑๖ อาเจียนปีละครั้ง /
อาการปวดประจำเดือน ๗๕
๑๗ คลอดง่าย คลอดยาก ๗๘
๑๘ คลอดโดยการผ่าท้อง ๘๐
๑๙ ผ่าท้องคลอดบุตร ๘๑
๒๐ ผิวแพ้ง่ายและหยาบกร้าน ๘๒
๒๑ สิวที่หลัง ๘๔
๒๒ โอเว่อร์แอ๊กทีฟ / เป็นสิว ๘๖
๒๓ ขี้เมาที่รัก ๘๘
๒๔ เหล้า เบียร์ ไวน์ ๙๐
๒๕ ทอมบอยกับรอยสัก ๙๒
๒๖ มีตาชั้นเดียว แพ้ลิปสติก ๙๔
๒๗ เส้นเลือดขอดที่น่อง ๙๖
๒๘ เป็นฝีที่ขาหนีบ ๙๘
๒๙ มะเร็ง / อีสุกอีใส ๑๐๐
๓๐ อาบแดด ๑๐๔
๓๑ แพ้ละอองเกสรดอกไม้ ๑๐๕
๓๒ โรคภูมิแพ้ ๑ ๑๐๖
๓๓ โรคภูมิแพ้ ๒ ๑๐๘
๓๔ ภูมิแพ้และหอบหืด ๑๑๐
๓๕ เป็นผื่นคันตามตัว ๑๑๒
๓๖ กลิ่นเต่า ๑๑๔
๓๗ วัยรุ่นกับวันวาเลนไทน์ ๑๑๖
๓๘ ที่พึ่งสุดท้าย ๑๑๙
๓๙ เหตุที่เกิดเป็นผู้หญิง ๑๒๑
๔๐ ชาติหน้าอยากเป็นผู้ชาย ๑๒๔
จากใจครูไม่ใหญ่
...แต่เดิมนั้น ที่คิดตั้งโรงเรียนอนุบาลฝัน
ในฝันวิทยา ก็เพราะเห็นว่า ตัวเองอายุเยอะแล้ว
เวลาข้างหน้าก็เหลือน้อยเต็มที มีความรู้อะไรก็อยากจะ
มาแบ่งปันให้กับลูก ๆ ทุกคน ทั้งความรู้ที่ได้ศึกษา
เรียนรู้มาจากพระไตรปิฎกบ้าง จากคุณยายอาจารย์*
บ้าง โดยเฉพาะที่สำคัญที่สุด คือ จากวิชชาธรรมกาย
ที่พระเดชพระคุณหลวงปู่พระมงคลเทพมุนี
(สด จนฺทสโร) พระผู้ปราบมารที่ท่านได้ถ่ายทอด
ผ่านคุณยายอาจารย์
อีกประการ คือ ต้องการที่จะตอบแทนลูก ๆ
ทุกคน ที่ได้ให้ข้าว ให้น้ำ ให้อาหารเป็นกำลังแก่
ครูไม่ใหญ่ และแก่ลูกพระลูกเณรทั้งหลาย ทำให้มี
เรี่ยวมีแรงในการศึกษาธรรมวินัยของพระสัมมา-
สัมพุทธเจ้า
*คุณยายอาจารย์มหารัตนอุบาสิกาจันทร์ ขนนกยูง
(ผู้ให้กำเนิดวัดพระธรรมกาย)
อีกเหตุผลหนึ่ง คือ ช่วงนี้คนยังเข้าใจพระพุทธ-
ศาสนาคลาดเคลื่อนกันไปเยอะ โดยเฉพาะหลัก
สำคัญเกี่ยวกับเรื่องกฎแห่งกรรม ซึ่งไม่ค่อยนำ
มาพูดกัน จนกระทั่งเป็นเหตุทำให้เกิดความรู้สึก
คลางแคลงเกี่ยวกับเรื่องกฎแห่งกรรม หรือกฎแห่ง
การกระทำ ทั้งทางกาย วาจา ใจ ซึ่งเป็นกฎของเหตุ
และผล คือ ประกอบเหตุอย่างนี้ จะต้องมีผลอย่าง
นั้น มีผลในปัจจุบันอย่างนี้ ก็เพราะได้ประกอบเหตุ
ในอดีตอย่างนั้น
ความเชื่อหรือความเข้าใจในสิ่งเหล่านี้ได้ลด
ลงไปเรื่อยๆ เพราะว่าเหตุผลบางอย่างไม่ปรากฏ
ทันตา หรือเหตุผลบางอย่างที่ปรากฏอยู่ในปรโลก
ก็ไม่อาจที่จะไปรู้ไปเห็นกันได้ เพราะว่าไม่ให้โอกาส
ตัวเองในการศึกษาเรียนรู้ แต่ถ้าให้โอกาสตัวเอง ทุก
คนก็สามารถเรียนรู้ได้ ยกเว้นคนบ้า คนตายเท่านั้น
ด้วยแรงบันดาลใจหลายๆ อย่างดังกล่าว จึง
ทำให้เปิดโรงเรียนนี้ขึ้นมา อีกทั้งก็มีความสุขทุก
ครั้งที่ได้มาทำหน้าที่เป็นครูไม่ใหญ่ ได้มาถ่ายทอด
ความรู้ตรงนี้ ทั้งๆ ที่แต่เดิมที่เข้าวัดปฏิบัติธรรมกับ
คุณยายอาจารย์ ท่านมุ่ง ในการปฏิบัติธรรมเป็นหลัก
โดยอัธยาศัยส่วนตัวของครูไม่ใหญ่นั้น จะตรง
ข้ามกับภาพที่เห็นในโรงเรียน คือ จะชอบเงียบ ๆ
ชอบอยู่ตามลำพัง คุณยายอาจารย์ท่านก็มีอัธยาศัย
เช่นนี้เหมือนกัน คือ มักน้อย สันโดษ ไม่คลุกคลีด้วย
หมู่คณะ ยินดีปัจจัยตามมีตามได้ ท่านก็พร่ำสอน
อย่างนี้เรื่อยมา และก็ได้ปฏิบัติตามโอวาทของท่าน
เป็นเวลากว่า ๓๐ ปี คือ จะชอบอยู่ตามลำพัง อย่าง
มากก็เจอในช่วงวันอาทิตย์ต้นเดือนกับวันอาทิตย์
ธรรมดา ที่ออกมาชวนลูก ๆ ทั้งหลายปฏิบัติธรรม
เป็นหลัก ส่วนใหญ่ก็จะชวนหมู่คณะส่วนหนึ่งไป
ปฏิบัติธรรมบนดอยสุเทพ-ปุย เพราะว่าอากาศดี
และวิเวก มีป่า มีเขา อัธยาศัยชอบอย่างนั้นมาก ถ้า
จะให้เลือก ก็อยากจะกลับไปมีชีวิตเงียบๆ อย่างนั้น
แต่ว่าเมื่อกาลเวลาผ่านมา จนกระทั่งอายุ
เยอะแล้ว ก็คิดอย่างที่ได้เล่าให้ฟังข้างต้น จึงได้เริ่ม
ฝึกหัดสอน เป็นการฝึกหัดเทศน์สอนจริง ๆ แต่จะ
ให้เทศน์แบบพระผู้ที่มีความชำนาญ เป็นบัณฑิตนัก
ปราชญ์ในทางพระพุทธศาสนาก็ทำไม่ได้ เพราะ
ว่าภูมิรู้ภูมิธรรมก็จบแค่นักธรรมตรี แม้จะอ่าน
พระไตรปิฎกตั้งแต่ตอนที่ยังเป็นนักเรียน ยังไม่เข้า
มหาวิทยาลัย มันก็ ๔๐ กว่าปีผ่านมาแล้ว แต่เวลา
ส่วนใหญ่จะใช้อยู่กับการปฏิบัติธรรม เพราะฉะนั้น
จึงไม่กล้าเปิดเป็นโรงเรียนมัธยม เป็นวิทยาลัย หรือ
มหาวิทยาลัยต่าง ๆ เหล่านั้น เอาแค่ว่า เป็นโรงเรียน
อนุบาลฝันในฝันวิทยา เพื่อจะได้ง่ายต่อการสอน
การแนะนำ การพูด การคุย เพราะไปสังเกตโรงเรียน
อนุบาลทั่วๆ ไป เขาก็ง่ายๆ เพราะนักเรียนอนุบาลก็
คือเด็ก มีเพลง มีภาพ มีพูด ซึ่งคุณครูท่านก็ไปยืนอยู่
หน้าชั้น ดุนักเรียนบ้าง ชมกันบ้าง ก็ว่ากันไป ชอบ
อย่างนี้ จึงได้เปิดเป็นโรงเรียนอนุบาลฝันในฝันวิทยา
ก็เป็นบุญที่ว่า ตั้งแต่เปิดโรงเรียนมา พลาด
พลั้งอะไรไป ก็ยังไม่ได้รับการติติงจากนักปราชญ์ใน
ทางพระพุทธศาสนาเลย ก็ยิ่งทำให้มีกำลังใจฝึกสอน
กันต่อไป แม้กระทั่งปัจจุบันนี้ ก็ยังฝึกสอนอยู่ และ
จะฝึกกันต่อไป
แม้ยังมีอะไรขลุกๆ ขลักๆ กันอยู่ แต่ก็ได้กำลัง
ใจจากนักเรียนอนุบาลฝันในฝันวิทยาที่คอยส่งยิ้ม
ผ่านทางหน้าจอบ้าง ในโรงเรียนบ้าง คอยเป็นกอง
เชียร์ ทำให้มีเรี่ยวแรงที่จะพัฒนาปรับปรุงการสอน
เพิ่มขึ้น จากเริ่มต้นฟังทางโทรศัพท์ก็พัฒนามาเป็น
อินเทอร์เน็ต จนเปลี่ยนมาเป็นจานดาวธรรม จาก
ภาพแห้ง ๆ ก็เริ่มมีภาพเคลื่อนไหว และนำเรื่องราว
ที่ฝันเป็นตุเป็นตะมาเล่าให้ฟัง ตั้งใจจะให้ฟังเป็น
นิยายปรัมปรา แต่ว่าเป็นนิยายที่มีคติธรรม
ได้รับความร่วมมือจากเจ้าของ Case Study
ที่ได้กรุณาเล่าเรื่องราวชีวิตของตัวเองมาเป็น
ธรรมทานแก่เพื่อนนักเรียน ก็ได้สอนกันมาอย่างนี้
อยากใช้คำว่า พูดคุยกันมากกว่า เพราะว่านักเรียน
มีอยู่ชั้นเดียว แล้วก็มีทุกเพศ ทุกวัย และมีศาสนิก
อื่นๆ ทั้งนอกจากมาเป็นนักเรียน มาฟังธรรม
ยังมาปฏิบัติธรรมแล้วก็เข้าถึงธรรม และมาสร้าง
มหาทานบารมีร่วมกัน โดยลืมกันไปชั่วขณะว่า แต่
เดิมนั้น ตนเองเริ่มต้นชีวิตจากคำสอนใด และได้มา
ศึกษาความรู้สากลกันอย่างนี้เรื่อยมา
จาก Case Study ที่ผ่านมา กับเรื่องราวต่าง ๆ
ซึ่งทยอยเล่ากันไป ก็ทำให้เกิดการเปลี่ยนแปลงใน
ชีวิตของนักเรียน บ้างก็เปลี่ยนแปลงอย่างยิ่งใหญ่
บ้างก็ค่อย ๆ เปลี่ยนแปลง และเสียงเหล่านี้สะท้อน
กลับมาที่ครูไม่ใหญ่ ทำให้มีความปลื้มปีติยินดี
กับการเปลี่ยนแปลงไปในทางที่ดีขึ้นของนักเรียน
อนุบาลฝันในฝันวิทยาทั่วโลก
จากเดิมที่เคยติดเหล้าติดบุหรี่ก็เลิก เคยติด
การพนันก็เลิก เคยประกอบมิจฉาอาชีวะโดยไม่รู้
ว่ามันเป็นสิ่งที่จะทำให้ไปอบาย ก็เลิกได้ ที่ขี้เกียจ
นั่งธรรมะก็ขยันนั่ง จากครอบครัวอบอ้าวก็เป็น
ครอบครัวอบอุ่น ลูกๆ อยู่ในโอวาท เป็นเด็กเก่งและ
ดี ที่ไม่เคยรู้จักการทำบุญก็เริ่มทำบุญ ที่ทำบุญตาม
อารมณ์ก็เปลี่ยนมาเป็นทำบุญสม่ำเสมอ ที่ทำตาม
กำลังก็ทำเต็มกำลัง
การเปลี่ยนแปลงที่ยิ่งใหญ่เหล่านี้ คือสิ่งที่
ทำให้ครูไม่ใหญ่ชื่นใจมาก ๆ และทำให้มีเรี่ยวมีแรง
สอนกันต่อไป...
๙ พฤษภาคม พ.ศ. ๒๕๔๘
ที่นี่มีคำตอบ
ฉบับ mini
เล่ม ๒
ผู้หญิงต้องซื้อ
“กฎแห่งกรรมเป็นกฎแห่งเหตุและผล
ใครทำอย่างไรก็ได้อย่างนั้น
ปลูกถั่วก็ได้ถั่ว ปลูกงาก็ได้งา
อยากให้สิ่งดี ๆ เรื่องราวดี ๆ เกิดขึ้นกับเรา
ก็ต้องประกอบเหตุที่ดี”
๑ สวยติดอันดับ
บุญใดภรรยาจึงเกิดมาสวย ผิวพรรณดี
และได้ตำแหน่งนางสาวไทย อันดับ ๓ แล้ว
ทำไมชีวิตต้องมาหักเหจากนางงามมาเป็น
แม่ค้าขายผักที่ญี่ปุ่นครับ
คุณครูไม่ใหญ่
ภรรยาเกิดมาสวย ผิวพรรณดี เพราะ
ในอดีตชอบทำบุญด้วยของสวยงาม เช่น นำ
ดอกไม้บูชาพระรัตนตรัย แล้วอธิษฐานจิตขอ
ให้ชาติต่อไปเป็นคนผิวพรรณดีและสวย มา
รวมส่งผล บุญที่เคยทำร่วมกับตัวลูกจึงดึงดูด
ให้มาอยู่ร่วมกันที่ญี่ปุ่น ส่วนการขายผักก็เป็น
เรื่องของอาชีพในปัจจุบันจ้ะ
๒๔ พฤษภาคม พ.ศ. ๒๕๕๐
๒ สาวมั่น
ชีวิตของลูกนั้นไม่ถึงกับเป็นสาวไฮโซ
แต่ก็โก้ไม่เบา ด้วยคุณพ่อเรียนจบปริญญา
โทจากสหรัฐอเมริกา คุณแม่ก็เป็นข้าราชการ
ระดับรองอธิบดี ชีวิตลูกเกิดมาสะดวกสบาย
ทุกอย่าง มีบ้านหลังใหญ่ ๒ ชั้น มีสนามหญ้า
หน้าบ้าน ตั้งแต่จำความได้คุณพ่อคุณแม่ก็
มีรถขับกันคนละคัน มีคนคอยรับใช้ ใคร ๆ
ก็เรียกพ่อว่า “นายหัว” (ภาษาใต้ แปลว่า
หัวหน้าใหญ่หรือเจ้านาย) ลูกๆ มีหน้าที่หลัก
คือเรียนหนังสือแต่เพียงอย่างเดียวเท่านั้น
เหตุใดชีวิตลูกจึงสะดวกสบายมาโดย
ตลอด บุญใดทำให้ลูกมีเสียงไพเราะ และมี
ความมั่นใจในตัวเองค่อนข้างสูง คนที่มีความ
มั่นใจในตัวเองสูง กับคนที่ไม่มีความมั่นใจใน
ตัวเอง ประกอบเหตุต่างกันอย่างไรคะ
คุณครูไม่ใหญ่
ชีวิตลูกมีความสะดวกสบายมาตลอด มี
เสียงไพเราะเหมือนนกโกกิลา และก็มีความ
มั่นใจในตนเองค่อนข้างสูง เพราะทำทานมาดี
ในระดับหนึ่ง จึงทำให้มีชีวิตสะดวกสบาย กับ
มีบุญในการใช้เสียงชวนคนทำความดี
มีความมั่นใจในตัวเองสูง เพราะถูก
เลี้ยงดูมาแบบสมัยใหม่ อีกทั้งอยู่ที่บ้านก็ได้
รับการเลี้ยงดูให้มีความสะดวกสบาย แต่
ก็อย่าให้ความมั่นใจในตนเองสูงเกินไปนัก
กระทั่งกลายเป็นมานะทิฏฐิ ทำให้ทำงานร่วม
กับคนอื่นไม่ได้ แม้เรายังมีมานะอยู่ ก็ขอให้มี
ในระดับที่สามารถทำงานร่วมกับผู้อื่นได้
คนที่มีความมั่นใจในตนเองสูง กับคน
ที่ไม่มั่นใจในตนเองนั้น ขึ้นอยู่กับสิ่งที่สั่งสม
มาในอดีต บวกกับการเลี้ยงดูในปัจจุบัน และ
การมีประสบการณ์ในชีวิต สิ่งเหล่านี้จะหล่อ
หลอมให้มีจริตอัธยาศัยต่างกัน
๔ กันยายน พ.ศ. ๒๕๔๙
๓ รวย สวย เก่ง
ลูกเป็นนักเรียนโรงเรียนอนุบาลฝันใน
ฝันวิทยารุ่นเยาว์ ลูกคิดว่าพระเดชพระคุณ
หลวงพ่อเหมือนไอน์สไตน์เมืองไทยเลย
หลวงพ่อ Genius (อัจฉริยะ) มากๆ ค่ะ ครั้ง
แรกที่ลูกเจอหลวงพ่อ ลูกรู้สึกปลื้มปีติจน
น้ำตาไหล หลังจากลูกได้เรียนรู้วิธีการทำบุญ
อย่างถูกหลักวิชชาแล้ว ลูกก็ทุ่มทำบุญอย่าง
เต็มที่เลยค่ะ
หลังจากที่ลูกเรียนจบปริญญาตรี ลูก
ก็ได้งานแสดงภาพยนตร์เรื่องหนึ่งค่ะ ทันทีที่
ได้ค่าตัว ลูกก็นำมาถวายหลวงพ่อ ทำบุญเสา
แก้ว ๓๐๐ ต้น หมดทั้งก้อนเลยค่ะ
ชีวิตของลูก ปากกัดตีนถีบก็แค่ตอน
คลอดเท่านั้น หลังจากนั้นต้องถือว่าชีวิตของ
ลูก Perfect (สมบูรณ์แบบ) มากค่ะ สะดวก
สบายทุกอย่าง ไม่เคยเดือดร้อนเรื่องเงินเลย
เพราะคุณพ่อจะคอยอุปถัมภ์มาตลอด เรื่อง
เรียนก็ราบรื่น เรียนจบภายใน ๓ ปีครึ่ง ส่วน
เรื่องงานก็ได้อย่างใจปรารถนา
มีอยู่เรื่องเดียวที่ทำให้ลูกจิตตก ก็คือ
เรื่องความรักค่ะ ลูกมีโอกาสเจอดาราใน
ดวงใจของลูก ซึ่งเป็นชาวต่างประเทศ ลูกไม่
เคยคิดเลยว่า จะได้เจอตัวจริงของเขา แต่แล้ว
เมื่อเดือนมกราคม พ.ศ. ๒๕๔๘ ที่ผ่านมา ลูก
ได้เจอเขาที่เมืองไทย เขาเข้ามาพูดคุยกับลูก
ให้เบอร์โทรศัพท์และขอเบอร์โทรศัพท์ของลูก
ไปด้วย ลูกรู้สึกไม่อยากจะเชื่อว่า สิ่งที่เกิดขึ้น
เป็นความจริง เพราะเขาเป็น Superstar ที่
หล่อและดังมากในประเทศนั้น
ตอนที่เขาโทรมาหาลูก ลูกดีใจมาก
ค่ะ หลังจากคุยกันได้สักระยะ เขาก็ขอลูก
เป็นแฟน ซึ่งลูกก็ตอบตกลงอย่างเต็มใจ
และตั้งแต่เขาเข้ามาอยู่ในใจของลูก ลูกรู้สึก
เหมือนอยู่ในความฝันเลย ส่วนใหญ่เราจะอยู่
กันคนละประเทศ แต่เราก็พยายามนัดเจอกัน
เสมอๆ ลูกคบกับเขาได้ประมาณ ๑ ปี แล้ว
ลูกก็ตื่นจากความฝัน คือ ลูกเป็นฝ่ายบอกเลิก
เองค่ะ ถึงแม้จะลำบากแสนเข็ญ และเป็นสิ่ง
ที่ตรงกันข้ามกับเสียงเพรียกของหัวใจก็ตาม
เราเลิกกันมาเกือบ ๙ เดือนแล้ว แต่ลูก
ก็ยังคิดถึงเขาเสมอ ลูกรู้สึกเศร้าใจมากที่ไม่มี
เขาแล้ว แต่ตอนนี้ลูกพยายามทำตัวให้มีความ
สุข ลูกพยายามเข้าวัดทำบุญ สร้างบารมีค่ะ
ลูกทำบุญอะไรมากับดาราต่างประเทศ
คนนั้น ทำไมลูกยังรู้สึกผูกพันและตัดใจจาก
เขาไม่ได้ เขาคิดถึงลูกบ้างไหม เขาเป็นเนื้อ
คู่ของลูกหรือเปล่าคะ ทำอย่างไรลูกจะตัดใจ
จากเขาได้เหมือนตัดบัวไม่เหลือใยคะ
ทำไมชาตินี้ลูกถึงชอบงานด้านการ
แสดงมาก ลูกจะประสบความสำเร็จในอาชีพ
นักแสดงไหมคะ และจะมีวิบากกรรมอะไร
ไหมจากการเป็นนักแสดง ลูกอยากใช้อาชีพ
นักแสดงให้เกิดประโยชน์ต่อการเผยแผ่วิชชา
ธรรมกายไปทั่วโลก ลูกจะทำได้ไหมคะ
ลูกทำบุญอะไรมาจึงเกิดมามีชีวิตสุข
สบายอย่างหาที่เปรียบมิได้ ในพุทธันดร*ที่
ผ่านมา ลูกได้สร้างบารมีร่วมกับหมู่คณะมา
อย่างไร มีหน้าที่อะไร และลูกควรสร้างบุญ
อะไรเป็นพิเศษ เพื่อให้ลูกมีชีวิตที่สุขสบาย
เช่นนี้ตลอดไป ขออีกนิดนะคะ ลูกเจ้าชู้มาก
ไหมคะ แต่ลูกก็ไม่อยากติดในรูป รส กลิ่น
เสียง สัมผัสเลยค่ะ ลูกควรทำตัวอย่างไร
ดีคะ
*ช่วงรอยต่อระหว่างพระสัมมาสัมพุทธเจ้าพระองค์หนึ่งกับ
อีกพระองค์หนึ่ง
คุณครูไม่ใหญ่
ลูกกับดาราต่างประเทศคนนั้น ในระยะ
ใกล้ ๆ นี้ก็ไม่ได้ทำบุญร่วมกันมาเป็นพิเศษ
ไม่ได้เคยเป็นเนื้อคู่กัน ไม่ได้เคยเป็นสามี
ภรรยากัน แต่สิ่งที่เกิดขึ้นนั้นก็เป็นเรื่องของ
ปัจจุบัน คือ การติดรูปและชื่อเสียงของดารา
คนนี้เท่านั้น ซึ่งถ้าอยู่ด้วยกันก็จะลำบากจ้ะ
เพราะเสน่ห์และความเจ้าชู้ของเขา ซึ่งเขามี
แฟนมากมาย ไม่ใช่เฉพาะกับตัวลูกเท่านั้น
ดังนั้นเขาก็จะไม่มีเวลามาคิดถึงลูกและใส่ใจ
ลูก เพราะเขามีใหม่ได้เรื่อย ๆ
ดังนั้น ให้ลูกตัดใจหักดิบเลิกคิดถึงเขา
เสีย เลิกติดต่อเขา ตัวลูกก็จะไม่เป็นทุกข์
อีกทั้งตัวลูกเองก็มีรูปสมบัติ ทรัพย์สมบัติ
คุณสมบัติที่ได้มาด้วยบุญในอดีต ก็ให้ลูกหมั่น
สั่งสมบุญทุกบุญให้มาก ๆ จะดีกว่า เรื่องที่
ผ่านมาก็ให้คิดว่า มันคือความฝัน ตื่นขึ้นมา
ก็พลันหายไปจ้ะ
ชาตินี้ที่ลูกชอบการแสดงมาก เพราะ
ติดนิสัยข้ามชาติมาที่ชอบรื่นเริงสังสรรค์ร้องรำ
ทำเพลงมาตั้งแต่พุทธันดรที่แล้ว เพราะลูกได้
เกิดในตระกูลเศรษฐี เป็นกุลธิดา มีความสุข
สบาย พรั่งพร้อมทุกอย่าง ไม่ต้องทำมาหากิน
จึงชอบเรียนแต่เรื่องร้องรำทำเพลงสังสรรค์
กัน นิสัยนี้ติดตัวมา รวมกับสิ่งแวดล้อมใน
ปัจจุบันที่ลูกใกล้ชิดอยู่ในแวดวงนักแสดง จึง
ทำให้มีอัธยาศัยอย่างนี้
อาชีพนักแสดง ถ้าหากการแสดงนั้น
ยั่วยวนก่อให้เกิดกามราคะแก่ผู้ชม แล้วเขาไป
ก่อเหตุเกี่ยวกับเรื่องกาม ไม่ว่าด้วยประการ
ใด ลูกก็จะมีวิบากกรรมกาเมฯ ติดตัวไปด้วย
เป็นต้น ถ้าทำให้เขาโกรธเขาโลภ ก็จะมีส่วน
แห่งบาปด้วย นี่ยกตัวอย่างนะจ๊ะ
ดังนั้น อาชีพนี้ไม่เหมาะกับตัวลูก แต่
เป็นแค่งานอดิเรกก็ไม่เป็นไร อยู่ว่าง ๆ ไม่รู้จะ
ทำอะไร ก็ทำอย่างนี้ไปก่อน ชาตินี้ลูกเกิดมา
สุขสบายอย่างหาที่เปรียบมิได้ เพราะในอดีต
ได้มีบุญในการสร้างวัดมากับคุณพ่อ และบุญ
อื่น ๆ ทั้งทางโลกและทางธรรม แต่ทางธรรม
จะเป็นหลัก ไปสงเคราะห์ทางโลกจะน้อยกว่า
ทำบุญกับเนื้อนาบุญ บุญนี้มาส่งผล
พุทธันดรที่ผ่านมา ลูกได้เป็นกอง
เสบียงของหมู่คณะมา โดยทำอย่างเต็ม
ที่ ในชาตินั้นนอกจากร้องรำทำเพลงและ
สนุกสนานไปตามประสาวัยรุ่น แต่พอรู้เป้า
หมายชีวิตในตอนหลังก็ทุ่มทำอย่างเต็มที่เลย
ปัจจุบันลูกก็ต้องสร้างบุญทุกบุญ ทั้งทาน ศีล
ภาวนา เป็นต้น แล้วอธิษฐานจิตกำกับเอาไว้
อย่าให้พลาดได้จ้ะ
พุทธันดรที่ผ่านมา ลูกก็ไม่ได้เจ้าชู้อะไร
แต่ว่าชอบสนุกสนานร้องรำทำเพลงสังสรรค์
กับเพื่อน แต่ที่มาเป็นผู้หญิงเพราะเศษกรรม
เจ้าชู้ในชาติอื่นมาส่งผล แต่เมื่อทำบุญด้วย
ไตรจีวร มักจะอธิษฐานว่า ชาติต่อไป ขอให้
เกิดมามีหน้าตาสวยงาม มีผิวพรรณวรรณะดี
บุญนี้มาส่งผลจ้ะ
๑๗ มีนาคม พ.ศ. ๒๕๔๙
๔ พระเอก
น้องชายของลูกเป็นนักแสดง ได้เป็น
พระเอกหนังหลายเรื่อง เป็นดีเจ เป็นพิธีกร
น้องชายทำบุญอะไรมา จึงหน้าตาดี มีชื่อ
เสียง และเป็นที่ชื่นชอบของคนจำนวนมาก
อาชีพที่น้องชายทำอยู่จะทำให้มีวิบากกรรม
ใดหรือไม่ ถ้ามี เขาควรประกอบอาชีพอะไร
ลูกต้องทำหน้าที่กัลยาณมิตรกับน้อง
ชายอย่างไร เขาจึงจะได้เข้าวัดตั้งแต่ยังหนุ่ม
และน้องชายเคยสร้างบารมีกับหมู่คณะมา
หรือไม่ มีผังบวชมาบ้างไหมคะ
คุณครูไม่ใหญ่
น้องชายหน้าตาดี มีชื่อเสียง และเป็นที่
ชื่นชอบของคนจำนวนมาก เพราะเมื่อทำบุญ
แล้วมักจะอธิษฐานให้หน้าตาดี มีชื่อเสียง
และให้เป็นที่ชื่นชอบของทุกคน
น้องชายมีอาชีพเป็นนักแสดง เป็น
ดีเจ เป็นพิธีกรในรายการต่าง ๆ นั้น ก็ไม่
ได้มีวิบากกรรมโดยตรง เพราะทำให้คน
เพลิดเพลิน แต่อยู่ในวงการนี้จะมีสิ่งแวดล้อม
ที่ทำให้มีโอกาสผิดศีลข้อต่าง ๆ ได้ อีกทั้งใจก็
จะวนเวียนเกี่ยวกับเรื่องต่าง ๆ เหล่านี้
ดังนั้นต้องประคับประคองตัวเองให้
ดี แม้เมื่อทำบุญแล้ว บุญก็ส่งผลได้ไม่เต็มที่
เพราะใจยังวนเวียนอยู่กับการแสดง ก็มักจะ
ไปได้แค่คนธรรพ์ชั้นจาตุมหาราชิกา ลูกก็จะ
ได้น้องชายที่เป็นคนธรรพ์
น้องชายเคยสร้างบารมีกับหมู่คณะมา
แบบกองเสบียง มีผังบวชช่วงสั้น เมื่ออายุของ
เขามากขึ้น การงานเริ่มเบาบาง ลงตัวขึ้น เขา
ก็จะเข้ามาสร้างบารมีเอง
๔ กันยายน พ.ศ. ๒๕๔๙
๕ ซินเดอเรลล่า
ลูกมีชีวิตในวัยเด็กที่ลำบาก เพราะเกิด
ในครอบครัวยากจน มีบ้านก็ถูกไฟไหม้จน
ไม่มีที่จะอยู่ แต่ลูกก็โชคดีมาก ๆ ที่ได้สามี
ที่ดีมาก แล้วก็โชคดีที่ได้มาเจอธุรกิจที่เป็น
ธุรกิจที่ดีที่สุดด้วย ทำงานจนประสบความ
สำเร็จสูงสุด
เพราะลูกเป็นคู่แรกและคู่เดียวใน
ประเทศไทยที่ได้รับตำแหน่งมงกุฎทูต ๒ ผู้
สถาปนา ตั้งแต่ปี พ.ศ. ๒๕๔๖ ในขณะที่
มีอายุเพียง ๔๑ ปี จัดว่าเป็นผู้นำที่อายุน้อย
ที่สุดในโลก และเป็น ๑ ใน ๑๔ รหัสของโลก
ในขณะนั้น
ปัจจุบันมีดาวน์ไลน์ ๒ แสนกว่าคน มี
รายได้หลักล้านต่อเดือน ดังนั้นชีวิตของลูกจึง
เหมือนดั่งเทพนิยายซินเดอเรลล่า
บุพกรรมใด ทำให้ลูกเกิดมายากจน
และลำบากในวัยเด็ก ทำไมบ้านของลูกจึง
ถูกไฟไหม้
บุญใดทำให้ลูกมาเจอธุรกิจที่ดีนี้ และ
สามารถทำจนประสบความสำเร็จสูงสุดมีชื่อ
เสียงและคนรักคะ และลูกมีบุพกรรมใดมา
จ่อเพื่อตัดรอนอยู่หรือไม่ ถ้ามี ต้องแก้ไขหรือ
ป้องกันอย่างไรคะ
คุณครูไม่ใหญ่
บุพกรรมที่ทำให้ลูกเกิดมามีฐานะ
ยากจนและมีชีวิตที่ลำบากในวัยเด็ก เป็น
เพราะวิบากกรรมตระหนี่ที่ลูกเคยทำเอาไว้
ในหลาย ๆ ชาติมารวมส่งผล
พุทธันดรที่ผ่านมา ลูกได้มาเกิดอยู่ใน
สังคมเกษตรกรรมชาวนาชาวไร่ แล้วก็เป็น
ผู้หญิงเหมือนอย่างในชาติปัจจุบัน แต่ด้วย
ความที่ครอบครัวของลูกมีอาชีพทำนา และ
มีฐานะที่ค่อนข้างลำบาก จึงทำให้ลูกและ
ครอบครัวต้องใช้ชีวิตแบบกระเบียดกระเสียร
หากินไปแบบวันต่อวัน และเพราะความ
ลำบากกระเบียดกระเสียรอย่างนี้ จึงทำให้
ลูกไม่ค่อยชอบทำบุญ ในเวลาที่มีใครมาชวน
ทำบุญ ลูกก็บอกปัดไปก่อนว่า ยังไม่พร้อม
ยังไม่ทำ แต่เมื่อบอกปัดบ่อย ๆ เข้า จากที่
ไม่อยากทำเพราะความจำเป็น ก็เลยกลาย
เป็นไม่อยากทำเพราะความตระหนี่หวงแหน
ทรัพย์ ไม่อยากให้ใครมายุ่งกับทรัพย์ของตน
กรรมจากความตระหนี่หวงแหนทรัพย์ในช่วง
นั้นจึงทำให้ลูกเกิดมามีฐานะยากจน และมี
ชีวิตลำบากตั้งแต่เด็กในชาตินี้
สาเหตุที่ทำให้บ้านถูกไฟไหม้ เป็น
เพราะในชาติเดียวกัน ครอบครัวของลูกได้
เก็บเกี่ยวผลิตผลทางการเกษตรเสร็จแล้ว ลูก
ก็ได้ทำการเผาที่นาเพื่อเตรียมการเพาะปลูก
ในคราวต่อไป เผาจนกระทั่งเปลวไฟโหมแรง
มาก มันลามไปหมดเลย ครอบครัวของลูก
ไม่สามารถควบคุมไฟไว้ได้ จนเป็นผลทำให้
เปลวไฟได้ลามไปติดบ้านของเพื่อนที่อยู่
ใกล้ๆ กัน จนทำให้บ้านและทรัพย์สินของ
เพื่อนบ้านถูกไฟเผาจนเสียหาย และได้รับ
ความเดือดร้อนอย่างมาก แม้เหตุการณ์ใน
ครั้งนี้ ลูกจะทำโดยไม่ได้เจตนา ไม่ได้ตั้งใจ
จะให้เป็นอย่างนั้น แต่กฎแห่งกรรมที่เกิดผล
จากการกระทำที่เราทำให้ผู้อื่นได้รับความ
เดือดร้อนในอดีตนั้น ก็ยังมาตามส่งผลทำให้
บ้านของลูกเกิดไฟไหม้ในชาติปัจจุบันนี้
บุญที่ทำให้ลูกมาเจอธุรกิจที่ดี และ
สามารถทำจนประสบความสำเร็จสูงสุด
มีชื่อเสียงและคนรัก เป็นเพราะในชาตินั้น
พุทธันดรที่ผ่านมา ลูกได้มีโอกาสมาเจอกับ
พ่อค้าคนหนึ่ง ซึ่งพ่อค้าคนนั้นก็คือเทพบุตร
สุดหล่อของลูกในปัจจุบันนี้
ในตอนนั้นพ่อค้าท่านนี้ก็ได้เดินทาง
เพื่อหาซื้อผลิตผลทางการเกษตรที่หมู่บ้าน
ของลูก และด้วยบุญที่ลูกทั้งสองได้ทำร่วม
กันมา ไม่มีพรหมองค์ใดมาลิขิต จึงทำให้ลูก
ทั้งสองมาเจอกัน และเมื่อพ่อค้าได้เห็นหน้า
ลูกเป็นครั้งแรก เขาก็รู้สึกปิ๊งลูกในทันทีที่ได้
เห็น เพราะรูปร่างหน้าตาของลูกในชาตินั้น
เป็นคนที่สวยสง่า ต่างจากชาวไร่ชาวนาทั่วไป
เป็นอย่างมาก
ถ้าจะให้พูดให้เห็นภาพ คือ ตัวลูกใน
ชาตินั้นก็เหมือนกับนางฟ้าที่จำแลงแปลงกาย
มาเป็นมนุษย์ เพราะรูปร่างหน้าตารวมถึง
ผิวพรรณของลูกจะออกไปทางแขกขาวนิด ๆ
คือมีนัยน์ตาคม กลมโต ปากอิ่ม จมูกโด่ง ดู
ได้สัดได้ส่วนรับกับใบหน้าไปทุกจุด นอกจาก
นั้นผิวของลูกยังมีลักษณะสีขาวอมชมพู ดู
มีน้ำมีนวล ด้วยเหตุนี้จึงทำให้เวลาที่ลูกไปอยู่
ท่ามกลางเพื่อนผู้หญิงรุ่นราวคราวเดียวกัน
จึงหาลูกเจอได้ง่าย เพราะลูกดูสะดุดตาและ
เป็นที่สะดุดใจแก่ผู้ที่ได้พบเห็นโดยทั่วไป
เพราะเหตุนี้นี่เอง หลังจากวันนั้น เขา
ก็เลยได้เทียวไล้เทียวขื่อไปมาหาสู่ที่บ้านของ
ลูกเป็นประจำ โดยทำทีว่า จะไปหาซื้อสินค้า
แต่ก็ซื้อไม่จบสักที ประมาณว่าซื้อแล้วซื้ออีก
จนลูกรู้สึกผิดสังเกต และเมื่อลูกได้เริ่มสังเกต
พฤติกรรมของเขา ลูกก็รู้ตัวในทันทีว่า พ่อค้า
คนนี้เขาคงแอบชอบลูกอยู่ แล้วตัวลูกก็สังเกต
ใจของตัวเองก็แอบชอบเขาด้วยเหมือนกัน
ส่วนเหตุผลที่ลูกรู้สึกชอบในตัวเขา
ตั้งแต่แรกพบ ก็เป็นเหตุผลเดียวกับที่เขาชอบ
ในตัวลูก นั่นคือความผูกพันที่ลูกทั้งสองมีต่อ
กันมาในอดีต มันเกิดขึ้นอยู่ในจิตสำนึกลึก ๆ
ซึ่งบอกไม่ถูกว่า เคยเจอมาที่ไหน รวมกับ
รูปร่างหน้าตาของเขาที่มีความหล่อเหลา
อยู่ในระดับแนวหน้า แถมอัธยาศัยใจคอก็ดี
มีความขยันมุ่งมั่นในการงาน ด้วยเหตุนี้จึง
ทำให้ลูกประทับใจในตัวเขาด้วยเช่นกัน
จนในที่สุด เมื่อลูกทั้งสองเริ่มมีความ
คุ้นเคยและสนิทสนมกันมากขึ้น ลูกก็ได้
ตัดสินใจแต่งงานกับพ่อค้าคนนี้ จนมีอยู่
วันหนึ่งได้มีเพื่อนของสามีซึ่งเป็นทหารของ
พระราชาองค์ที่ออกบวช ได้ชักชวนสามีและ
ตัวลูกให้มาทำบุญที่วัด เมื่อลูกทั้งสองได้
เข้ามาทำบุญที่วัดและได้มีโอกาสมาเจอกับ
พระมหาเถระองค์นั้นแล้ว ลูกทั้งสองจึงเกิด
ความศรัทธาและปลื้มปีติกับการทำบุญใน
ครั้งนั้นเป็นอย่างมาก
หลังจากนั้น ลูกก็ได้ทำหน้าที่เป็นเพื่อน
คู่คิดมิตรคู่บุญให้กับสามีหรือพ่อบ้านมาโดย
ตลอด ไม่ว่าจะเป็นภารกิจทางโลกหรือทาง
ธรรม ซึ่งลูกก็สามารถทำหน้าที่ของภรรยา
ที่ดีไม่มีสิ่งใดขาดตกบกพร่องเลยแม้แต่น้อย
อย่างเวลาที่พ่อบ้านมีปัญหาหรือมีเรื่อง
ไม่สบายใจ ลูกก็จะมาอยู่เคียงข้างทำหน้าที่
เป็นเพื่อนคู่คิดที่คอยรับฟังปัญหา พร้อมกับ
หาทางแก้ไขเท่าที่ตัวลูกจะทำได้ จนทำให้พ่อ
บ้านมีกำลังใจและสามารถแก้ไขปัญหาเหล่า
นั้นให้ผ่านพ้นไปได้ในทุก ๆ ครั้ง
นอกจากจะเป็นเพื่อนคู่คิดในภารกิจ
ทางโลกแล้ว ลูกยังทำหน้าที่เป็นมิตรคู่บุญ
ในภารกิจทางธรรมด้วย ไม่ว่าพ่อบ้านจะรับ
บุญใด ๆ ที่ได้รับมอบหมาย ลูกก็จะคอยเป็น
ฝ่ายสนับสนุนและคอยรับบุญในทุกกิจการ
งานบุญที่พ่อบ้านคิดที่จะทำอย่างเต็มที่เต็ม
กำลังในทุกกิจการงานบุญ คือ ตอนแรก ๆ
ก็ตามเทพบุตรพ่อบ้านมาวัดก่อน ซึ่งตอนแรก
ก็ยังไม่ค่อยเข้าใจเท่าไร แต่ก็ไม่ขัดใจ แต่พอ
เธอเข้าใจแค่นั้นนะ เธอทำแบบยกกำลังเลย
เป็นผู้นำบุญ ยอดกัลยาณมิตรที่สุดยอดเลย
ผังนี้ก็ติดตัวมา
ยกตัวอย่างเช่น เวลาที่พ่อบ้านได้นิมนต์
คณะสงฆ์มาฉันภัตตาหารเพลที่บ้านนั้น ลูก
ก็จะคอยเป็นธุระในการจัดเตรียมงานบุญ
ทุกอย่าง ไม่ว่าจะเป็นสถานที่ที่ใช้ในการจัด
งาน รวมถึงภัตตาหารหวานคาว และเครื่อง
บูชาธรรมแด่คณะสงฆ์ เป็นต้น
ด้วยผลแห่งบุญที่ลูกเป็นคนทำอะไรก็
ทำอย่างเต็มที่เต็มกำลังในทุกๆ ด้าน ไม่ว่า
จะเป็นงานทางโลกหรืองานทางธรรม จึงเป็น
สาเหตุที่ทำให้ลูกได้มาเจอกับธุรกิจที่ดี ๆ
อย่างที่ลูกได้เจออยู่ในขณะนี้ และเป็นคนที่
ทำอะไรทำจริง
ส่วนสาเหตุที่ทำให้ลูกประสบความ
สำเร็จสูงสุด เป็นเพราะในชาติที่ผ่านมา ช่วง
ที่พ่อบ้านได้เกิดไอเดียในการรวมกลุ่มพ่อค้า
และเกษตรกรเพื่อสร้างเครือข่ายทางธุรกิจ
ลูกและสามีก็ถือโอกาสทำหน้าที่กัลยาณมิตร
ชักชวนกลุ่มคนเหล่านั้นให้มาร่วมบุญในทุก ๆ
บุญที่หมู่คณะจัดขึ้น
บุญนี้ส่งผลให้ปัจจุบันมีดวงปัญญา
แตกฉานเกี่ยวกับเรื่องการชี้ชวน เชียร์ ชม
ให้กำลังใจ คือ จะมีวิธีการพูดที่ใครฟังแล้ว
อาจหาญร่าเริงเบิกบานอยากทำตาม นี่เพราะ
บุญที่ชักชวนกลุ่มคนเหล่านั้นให้มาร่วมบุญใน
ทุก ๆ บุญที่หมู่คณะจัดขึ้น
ลูกทั้งสองได้ทำหน้าที่เป็นต้นบุญ
ต้นแบบในการสร้างบารมีที่ดี โดยทำบุญทุก
บุญอย่างเต็มที่เต็มกำลังในทุก ๆ ครั้ง และ
เมื่อทำบุญแล้ว ลูกยังคอยตามปลื้มปีติในบุญ
ที่ตัวเองได้ทำอีกด้วย นอกจากนั้นลูกทั้งสอง
ยังไม่เคยขัดแย้งเรื่องการทำบุญเลยสักครั้ง
เดียว จะขัดแย้งกันเรื่องอื่นมากกว่า
ด้วยผลจากการทำบุญในทุกๆ บุญ โดย
ไม่มีข้อแม้ ข้ออ้าง เงื่อนไข อีกทั้งยังเป็นต้น
บุญต้นแบบในการสร้างบารมีให้กับผู้อื่นมา
โดยตลอด จึงทำให้ลูกทั้งสองต่างประสบ
ความสำเร็จในหน้าที่การงานอย่างสูงสุดใน
ชาติปัจจุบัน
ส่วนบุญที่ทำให้ลูกมีชื่อเสียงและมีคน
รักเป็นเพราะว่า เวลาที่ลูกทำบุญ ลูกมักจะ
อธิษฐานให้ร่ำรวยเป็นมหาเศรษฐี ขอให้มี
ทรัพย์มากมายจะได้มีทรัพย์ไว้ใช้สร้างบารมี
อย่างเต็มที่ นอกจากนั้นลูกยังอธิษฐาน ขอให้
ตัวเองได้เป็นผู้นำในการสร้างบารมี ให้มีสมัคร
พรรคพวกมากมาย ให้มีชื่อเสียงขจรขจาย
และเป็นที่รักของทุก ๆ คนที่ได้พบเห็น ซึ่ง
ในพุทธันดรที่ผ่านมา ลูกก็เป็นที่รักของ
ทุก ๆ คนเหมือนในชาตินี้
เพราะในชาตินั้น ตัวลูกก็มักจะดูแล
และคอยให้กำลังใจทุกๆ คนที่ลูกได้รู้จัก
นอกจากนั้นลูกยังมีจิตยินดีอยากให้ทุกคน
ที่มาร่วมทำธุรกิจ หรือทุกคนที่ร่วมสร้าง
บารมีกับหมู่คณะได้รวย ๆ กันทุก ๆ คน ซึ่ง
ลูกก็ทำด้วยความจริงใจ ผังนี้ติดมา ทำให้มี
คนรัก ชื่อเสียงดี ด้วยผลจากการที่ลูกเป็น
คนมีปิยวาจา ชอบให้กำลังใจผู้อื่นด้วยความ
จริงใจมารวมกับอานิสงส์จากการอธิษฐานจิต
ตอกย้ำซ้ำ ๆ อย่างต่อเนื่อง จึงเป็นผลทำให้
ลูกมีชื่อเสียงและเป็นที่รักของคนเป็นจำนวน
มากอย่างในชาติปัจจุบัน
สำหรับสิ่งดีๆ ที่ลูกได้เจออยู่ในชาติ
ปัจจุบันล้วนแต่เป็นผลการกระทำในชาติที่
ผ่านมาของลูกทั้งสิ้น เพราะในชาติที่ผ่านมา
นั้น ลูกจะยึดหลักสังคหวัตถุ ๔ ในการดำเนิน
ชีวิต โดยที่ก็ไม่รู้ว่ามันเป็นหลักธรรม กล่าวคือ
ข้อที่ ๑ ลูกมีนิสัยรักการให้ ด้วยความ
ที่ลูกทนเห็นใครจนไม่ค่อยได้ ลูกจึงชอบให้
วิทยาทานและให้ธรรมทาน วิทยาทาน คือ
ให้ความรู้ แนะนำวิธีทำมาหากินที่จะให้พ้น
จากความจนแล้วมารวยในชาติปัจจุบัน แล้ว
ก็ให้ธรรมทานคือ ให้สั่งสมบุญ ให้รวยไปถึง
ชาติหน้า
ที่ผ่านมา ในชาติปัจจุบันคงให้แค่วิทยา
ทานยังไม่ถึงกับให้ธรรมทาน แต่ตอนนี้จะ
เป็นจุดเริ่มต้นในการให้ธรรมทาน เพราะ
การทำทานนั้นคือมูลเหตุสำคัญที่สุดที่จะ
ทำให้คนจนกลายเป็นคนจนยากขึ้น หรือเป็น
คนรวย พูดง่าย ๆ ทำให้คนจนกลายเป็น
คนรวย ส่วนคนที่รวยอยู่แล้วก็จะรวยยิ่งขึ้น
ไปอีก แม้บางคนอาจจะไม่รวยฉับพลันทันที
ในชาตินี้เพราะอาจด้วยวิบากกรรมใด ๆ ที่
เขาเคยทำเอาไว้มาตัดรอนก็แล้วแต่ แต่อย่าง
น้อยบุญจากการทำทานที่เราได้สั่งสมเอาไว้
ในภพชาติปัจจุบันนี้ ก็จะติดตามตัวเราไปส่ง
ผลในภพชาติเบื้องหน้าอย่างแน่นอน
ข้อที่ ๒ คือ มีปิยวาจา ในชาติที่ผ่าน
มาลูกเป็นคนที่มีปิยวาจาเป็นเลิศ เพราะโดย
ปกติลูกชอบพูดให้กำลังใจผู้อื่นด้วยถ้อยคำ
อันเป็นที่รัก คือ เป็นถ้อยคำที่สุภาพไพเราะ
และมีความอ่อนหวาน และเต็มไปด้วยความ
รักและปรารถนาดี คำพูดที่ออกมาล้วนมีแต่
คำดี ๆ ที่เป็นประโยชน์และมีความจริงใจ
ข้อที่ ๓ อัตถจริยา ในชาติที่ผ่านมา ลูก
เป็นคนที่มีน้ำใจงดงาม ชอบช่วยเหลือเกื้อกูล
ผู้อื่น โดยเฉพาะผู้ที่ได้รับความเดือดร้อนอยู่
เสมอ ดังนั้นใครก็ตามที่ลูกรู้จักหรือรู้ว่าเขา
ได้รับความเดือดร้อน ลูกก็อยากให้เขาเหล่า
นั้นมีความสุข จะคอยให้กำลังใจ คอยแก้ไข
ปัญหาและพาทุกคนไปสู่จุดหมาย
ข้อที่ ๔ สมานัตตตา ในชาติที่ผ่านมา
ด้วยความที่ลูกเป็นคนวางตัวดี และทำตัวให้
เป็นที่รัก ที่นับถือ นั่นก็คือการปฏิบัติตัวใน
หลักสังคหวัตถุ ๔ ใน ๓ หมวดธรรมเบื้องต้น
ได้แก่ การที่ลูกเป็นผู้ให้ มีวาจาสุภาษิต เป็น
ผู้ที่ทำตนให้เป็นประโยชน์ทั้งต่อตนเองและ
ผู้อื่น ดังนั้น เวลาที่ใครเห็นหรือรู้จักลูก
เขาเหล่านั้นก็จะรู้สึกรักเคารพนับถือและ
เกรงใจลูกไปพร้อม ๆ กัน และด้วยเหตุนี้จึง
ทำให้ลูกเป็นบุคคลที่ใคร ๆ ก็อยากเข้าใกล้
วางตัวพอดี ๆ เข้าใกล้แล้วร่มเย็นเหมือนเข้า
ใกล้ร่มไม้ใหญ่ คือเป็นบุคคลที่น่ารัก ใครก็
อยากจะมอบความรักและความปรารถนา
ดีให้
ลูกมีบุพกรรมใดมาจ่อเพื่อตัดรอนอยู่
หรือไม่ ถ้ามี ต้องแก้ไขและป้องกันอย่างไร
สำหรับวิบากกรรมที่ตัวลูกทำในอดีตและ
คอยจ้องส่งผลเพื่อมาตัดรอนชีวิตของลูก
นั้นจริง ๆ แล้ว ก็มีอยู่เหมือนกัน ซึ่งวิบาก
กรรมดังกล่าว คือ วิบากกรรมจากกรรม
ตระหนี่ที่ลูกเคยทำมาในหลาย ๆ ชาติมา
รวมกันซึ่งวิบากกรรมเหล่านี้ก็พร้อมที่จะส่ง
ผลอยู่ตลอดเวลา กล่าวคือ ถ้าลูกเผลอหรือ
ประมาทในการสร้างบารมี สร้างคุณงาม
ความดี เผลอเป็นเสร็จ วิบากกรรมตระหนี่
จะได้ช่องเสียบเลย
ดังนั้น ลูกต้องหมั่นสั่งสมบุญทุกบุญ
อย่างเต็มที่เต็มกำลัง และต้องทำชนิดที่เรียก
ว่า ไม่ให้มีช่องว่างหรือมีระหว่างให้วิบาก
กรรมได้ช่องส่งผล เพราะถ้าบุญที่เราทำขาด
ช่วงขาดตอนและไม่หนาแน่นเพียงพอ ชีวิต
ของเราก็จะเหมือนกับตาข่ายหรือผนังห้อง
สังกะสีผุ ๆ ที่มีรูพรุนเต็มไปหมด
เมื่อกำลังบุญในตัวของเรามีช่องโหว่
หรือไม่หนาแน่นเพียงพอ วิบากกรรมที่เรา
เคยทำเอาไว้ก็จะอาศัยช่องโหว่เหล่านั้นมา
ตัดรอนบุญที่เราเคยทำ ถ้าวิบากกรรมได้
ช่องส่งผล แทนที่เราจะมีทุกอย่างพร้อม
ตั้งแต่เกิด เรากลับต้องมาลำบากก่อนที่จะ
มีทุกอย่างพร้อมเหมือนชาติปัจจุบันของลูก
เป็นต้น หากเราสั่งสมบุญอย่างเต็มที่ ทั้งทาน
ศีล ภาวนา จนกำลังบุญในตัวหนาแน่นจน
ไร้ช่องโหว่ เราก็จะเหมือนอยู่ในห้องนิรภัยที่
ไม่มีช่องว่างให้วิบากกรรมได้ช่องมาตัดรอน
หรือส่งผลได้อีก
นอกจากนั้น เมื่อเราทำบุญทุกบุญอย่าง
เต็มที่แล้ว เราต้องคอยตามตรึกระลึกนึกถึง
บุญทุกบุญอย่างตลอดต่อเนื่องอีกด้วย เวลา
นึกก็ต้องนึกทบทวนบุญด้วยความปลื้มปีติที่
เราไม่เป็นคนตระหนี่และได้ทำบุญในแหล่ง
ของเนื้อนาบุญอันเลิศ
ที่สำคัญที่สุด ลูกก็ต้องตั้งใจปฏิบัติ
ธรรมให้เข้าถึงพระธรรมกายภายใน เพื่อให้
สายบุญที่ลูกเคยทำมาทั้งหมดได้เชื่อมติดกับ
ศูนย์กลางกายของลูกตลอดเวลา และหาก
ลูกสามารถปฏิบัติได้ตามนี้ ตัวของลูกก็จะ
ปลอดภัยตลอดเส้นทางของการสร้างบารมี
นี่ก็เป็นสิ่งที่ลูกจะต้องศึกษาเรียนรู้เอาไว้ให้ดี
๑๘ กันยายน พ.ศ. ๒๕๕๒
๖ ดาวน์ไลน์...ดาวรวย
ทีมงานที่ทำธุรกิจด้วยกัน ณ ปัจจุบัน
นี้เป็นกลุ่มบุคคลที่เคยทำบุญร่วมกันมาใช่
หรือไม่คะ
คุณครูไม่ใหญ่
ในหมู่ของผู้ที่ร่วมธุรกิจ บางคนก็เป็น
ผู้ที่เคยร่วมบุญกับลูกตั้งแต่ครั้งพุทธันดรที่
แล้วและบางส่วนก็ได้มาเจอกับลูกเพราะว่า
บุญเก่าที่เคยทำร่วมกันมาในอดีต ส่งผลให้
มาเจอกันอีก
ในชาตินี้จึงได้ลูกเป็นผู้นำในการทำ
ธุรกิจ ซึ่งนับเป็นโอกาสและจังหวะที่ดีของ
ดาวน์ไลน์ทั้งหลายที่จะได้รู้โนว์ฮาว* ของ
อัพไลน์ว่า ทำอย่างไรถึงได้รวยขนาดนี้ท่าน
มีเทคนิควิธีการอย่างไรจึงก้าวกระโดดขึ้นมา
จากคนธรรมดาได้มาเป็นถึงมงกุฎทูต ๒ ผู้
สถาปนาทั้ง ๒ คน ซึ่งในโลกนี้มีเพียงแค่ ๑๔
คู่เท่านั้น คู่ที่ ๑๕ ก็ยังไม่ปรากฏขึ้นมาเป็น
เวลานานแล้ว
ดังนั้น เมื่ออัพไลน์ทำอย่างไร ก็ให้ทำ
ตามที่อัพไลน์ทำ ให้ว่าอย่างไรว่าตามกัน
เพราะเมื่อถึงเวลารวยก็จะได้รวยพร้อม ๆ
กัน ทั้งอัพไลน์และดาวน์ไลน์
๒๑ กันยายน พ.ศ. ๒๕๕๒
*Know-how คือ ความรู้เกี่ยวกับลำดับขั้นตอนในการทำงาน
ของงานหนึ่งๆ
๗ ประสบอุบัติเหตุ
ลูกประสบอุบัติเหตุพร้อมกับหลานสาว
ที่เป็นเลขาของลูก ซึ่งเขาเป็นคนขับ รถหมุน
กระแทกกำแพงบนทางด่วน เพลาหัก ล้อ
หน้า ๒ ข้างหลุด พอรถจอดนิ่ง ลูกก็เอามือลูบ
พระของขวัญวัดปากน้ำ รุ่น ๑ ที่อดีตสามี*
มอบให้ ทำไมเราจึงรอดมาได้อย่างปาฏิหาริย์คะ
คุณครูไม่ใหญ่
สาเหตุที่ทำให้ลูกประสบอุบัติเหตุ
พร้อมกับหลานสาวที่เป็นเลขา เป็นเพราะใน
หลายๆ พุทธันดรที่ผ่านๆ มา ไม่ใช่พุทธันดร
*กรณีที่ปัจจุบันสามีบวชเป็นพระภิกษุ จะใช้สรรพนาม
เรียกกันว่า อดีตสามีและอดีตภรรยา
ที่แล้วนะ ลูกและหลานสาวเกิดเป็นกุลบุตรใน
ตระกูลพ่อค้าที่เป็นเศรษฐีในเมือง และสอง
คนก็เป็นเพื่อนรักกัน
มีอยู่วันหนึ่ง ลูกต้องทำธุระอีกเมือง
หนึ่งแต่ไม่อยากเดินทางคนเดียว ลูกก็เลย
ชวนเพื่อนรักคนนี้ขี่ม้าออกจากเมืองไปด้วย
กัน แต่ด้วยความเป็นหนุ่มวัยคะนอง ชอบ
ประลองความเร็ว จึงแข่งกันควบม้าออกจาก
ประตูเมืองอย่างรวดเร็ว ในขณะนั้นเองก็ได้
มีรถม้าอีกคันหนึ่ง ซึ่งบรรทุกของมาเต็มคัน
กำลังวิ่งออกจากจุดตรวจ และกำลังจะเลี้ยว
เข้าประตูเมือง
ทันทีที่รถม้าคันนั้นพ้นโค้ง ตัวลูกและ
เพื่อนที่กำลังขี่ม้ามาอย่างรวดเร็วก็ได้ประจัน
หน้ากับรถม้าที่วิ่งสวนทางเข้ามา ด้วยความ
ตกใจตัวลูกและเพื่อนจึงบังคับม้าหลบได้
อย่างหวุดหวิด แต่ก็เสียหลัก จนลูกและ
เพื่อนต่างล้มกลิ้งไปอยู่ข้างทาง ส่วนรถม้า
บรรทุกของคันนั้นก็พยายามหักหลบเช่น
กัน แต่เพราะความกะทันหันจึงทำให้รถม้า
บรรทุกของคันนั้นล้มคว่ำลง แต่ก็ถือว่าโชคดี
ที่เหตุการณ์ในครั้งนี้ไม่มีใครบาดเจ็บถึงตาย
แม้อุบัติเหตุครั้งนี้จะไม่มีใครเป็นอะไร
มาก แต่สาเหตุก็มาจากความคะนองของลูก
และเพื่อน ซึ่งก็คือหลานสาวของลูกในชาตินี้
จึงทำให้กรรมในครั้งนี้ได้กลายเป็นผังติดตัว
เมื่อได้ช่องส่งผลก็ทำให้ลูกและหลานสาวต้อง
มาประสบอุบัติเหตุในชาตินี้
นอกจากกรรมในครั้งนี้ ยังมีวิบากกรรม
หนึ่ง ซึ่งลูกและหลานสาวได้ทำในชาติ
เดียวกัน มีอยู่วันหนึ่งลูกกับหลานสาวได้
พยายามแกล้งคู่แข่งทางการค้า ด้วยการ
ไปคลายหมุดยึดล้อเกวียนของพ่อค้าที่เป็น
คู่แข่ง ซึ่งกำลังจะไปค้าขายในเมืองเดียวกัน
กับลูก ทำให้เกวียนของพ่อค้าคนนั้นล้อหลุด
ระหว่างเดินทางจนเกวียนล้มพังทั้งคัน ด้วย
กรรม ๒ กรรมนี้มารวมกันส่งผล จึงทำให้ลูก
และหลานสาวต้องมาประสบอุบัติเหตุ
แต่ด้วยอานุภาพพระของขวัญของ
หลวงปู่วัดปากน้ำที่ลูกนำติดตัว ท่านได้ลง
ซ้อนรักษาชีวิตลูกไว้ ด้วยเหตุนี้จึงทำให้
ลูกและหลานสาวไม่เป็นอะไร อีกทั้งกรรม
ปาณาติบาตในอดีตก็ยังไม่ได้ช่องส่งผล
๑๙ กันยายน พ.ศ. ๒๕๕๒
๘ เลขาคนสนิท
หลานสาวของลูกในชาตินี้ ที่เป็นเลขา
ของลูก เป็นหลานที่สนิทกันที่สุด อดีตชาติ
เคยเกี่ยวข้องกับลูกมาอย่างไร สร้างบารมีกับ
หมู่คณะมาอย่างไรคะ
คุณครูไม่ใหญ่
หลานสาวของลูกในชาตินี้ เมื่อพุทธันดร
ก่อน ๆ โน้น ก็ได้มาเกิดเป็นเพื่อนรักของลูก
ซึ่งในชาตินั้นก็คือชาติเดียวกันกับที่ลูกและ
เธอได้เคยสร้างวิบากกรรมร่วมกัน
นั่นก็คือวิบากกรรมจากการขี่ม้าโดย
ประมาท จนทำให้ผู้อื่นรวมทั้งตัวของลูกเอง
ต้องมาประสบอุบัติเหตุตอนเป็นผู้ชาย และ
กรรมจากการแกล้งคลายหมุดยึดล้อเกวียน
ของพ่อค้าคู่แข่ง จนเกวียนของพ่อค้าคนนั้น
ล้มพังทั้งคัน จากวิบากกรรมที่ทำร่วมกันมา
ในชาตินั้น จึงเป็นเหตุทำให้เธอและลูกต้อง
มาประสบอุบัติเหตุในชาติปัจจุบัน
สำหรับพุทธันดรที่ผ่านมา หลานของ
ลูกก็ได้มาเกิดเป็นน้องสาวของลูก และเมื่อ
ตอนที่ลูกและสามีเริ่มรวมกลุ่มเพื่อน ๆ ทำ
ธุรกิจแบบเครือข่าย ลูกก็เลยชักชวนเธอให้
มาช่วยงานของลูก ซึ่งเธอก็ได้ช่วยงานลูกได้
เป็นอย่างดี
และเมื่อเธอได้ย้ายมาช่วยงานที่บ้าน
ลูกจึงได้ทำหน้าที่กัลยาณมิตรโดยชักชวนให้
เธอได้มาทำบุญที่วัดใหญ่ และก็ได้มาพบกับ
พระมหาเถระพระองค์นั้น จนสุดท้ายเธอมี
ศรัทธาและได้ร่วมสร้างบารมีกับลูกเรื่อยมา
ผังนี้จึงติดตัวมา
เมื่อพุทธันดรที่ผ่านมา หลานสาว
ของลูกก็ทำหน้าที่เป็นฝ่ายกองเสบียงที่ดี
คนหนึ่ง นอกจากนั้นยังมีผลการปฏิบัติธรรม
ที่ดีสามารถเข้าถึงพระธรรมกายและกลับ
ดุสิตบุรีได้ในที่สุด
๒๑ กันยายน พ.ศ. ๒๕๕๒
๙ ไม่ชอบการสัมผัสตัว / กลัวอ้วน
วิบากกรรมใดทำให้ลูกไม่ชอบการ
สัมผัสตัว เช่น การโอบกอดแม้กับคุณแม่ ทั้ง
ที่ลูกรักท่านมาก
เพราะเหตุใดลูกจึงรู้สึกกลัวความอ้วน
เลยเริ่มอดอาหารจนเป็นโรคเบื่ออาหารจน
เกือบตาย
บุญใดทำให้ลูกสามารถสอนตัวเองไม่
ให้ไปเกี่ยวข้องกับสุราและบุหรี่ ในขณะที่
พี่น้องทุกคนชอบดื่มเหล้า สูบบุหรี่ และชอบ
ทะเลาะวิวาท
คุณครูไม่ใหญ่
ตัวลูกไม่ชอบการสัมผัสตัวแม้กับคุณ
แม่ของตนเอง เพราะชาติหนึ่งในอดีต ตัวลูก
เกิดเป็นผู้หญิงมีทุกข์จากการครองเรือนมาก
จึงได้หนีออกจากครอบครัวไปบวชเป็นแม่ชี
โกนหัวแต่งชุดขาวเข้าวัด และได้รับคำอบรม
สั่งสอนว่า ไม่ให้ยินดีในผัสสะหรือการสัมผัส
นิสัยนี้ติดตัวมา
ตัวลูกกลัวความอ้วนจนเริ่มอดอาหาร
กระทั่งเป็นโรคเบื่ออาหารเกือบตาย และมัก
ทุกข์จากความคิดของตัวเอง เพราะวจีกรรม
ในอดีตที่มักจะชอบพูดกับเพื่อนที่อ้วน โดย
พยายามพูด ผลักดันให้เพื่อนไปลดความอ้วน
จนเพื่อนเกิดความกังวลใจ อีกทั้งแนะนำให้
เพื่อนคนนั้นอดอาหาร จนทำให้เพื่อนเป็น
โรคเบื่ออาหารจนเกือบตายคล้ายที่ลูกเป็นใน
ปัจจุบัน วิบากกรรมนี้มาส่งผล
จะแก้ไข ก็ให้ลูกปล่อยวางในสังขาร
ร่างกาย อย่าไปยึดติดรูปร่างว่าอ้วนหรือ
ผอม ขอแค่ให้แข็งแรงพอที่จะสร้างบารมีได้
สะดวกก็เพียงพอแล้ว อีกทั้งหมั่นนั่งสมาธิ
ให้สม่ำเสมอทุกวันอย่างถูกหลักวิชชา จะได้
เข้าถึงความสุขภายใน
ลูกสามารถสอนตัวเองไม่ให้ไปเกี่ยว
ข้องกับสุราบุหรี่ได้ แต่พี่น้องชอบดื่มสุรา สูบ
บุหรี่ และทะเลาะกันเอง เพราะบุญมันต่าง
กัน โดยชาติที่ผ่านมา ในชาติที่ลูกออกบวชชี
ดังกล่าว และได้สอนตัวเองให้ละความชั่ว
ทำความดี ทำใจให้ผ่องใส ด้วยบุญนี้จึงทำให้
สอนตัวเองได้ ส่วนพี่น้องมีบุญน้อยกว่าตัวลูก
เมื่อได้รับกระแสทางโลกและคบคนพาล จึง
ทำให้เป็นอย่างนั้น
๕ เมษายน พ.ศ. ๒๕๕๐
๑๐ คุณแม่คนสวย
บุญใดทำให้คุณแม่มีรูปร่างหน้าตา
สวยงามมาก และเหตุใดคุณแม่จึงเสียชีวิต
อย่างง่ายดาย ทั้งที่ก่อนหน้านั้นไม่มีอาการ
เจ็บป่วยใด ๆ เลย ในคืนที่ท่านจะเสียชีวิต
เวลา ๔ - ๕ ทุ่ม คุณแม่บ่นว่า ปวดหัว และ
อาเจียน ๒ - ๓ ครั้ง จากนั้นก็เข้านอนหลับ
ไปจนรุ่งเช้า และไม่ตื่นอีกเลย คุณแม่เสียชีวิต
ด้วยวัย ๕๓ ปี
เพราะบุพกรรมใดทำให้คุณแม่เสียชีวิต
อย่างง่ายดาย ท่านตายแล้วไปไหน ได้รับบุญ
ที่ลูกอุทิศให้หรือไม่คะ
คุณครูไม่ใหญ่
คุณแม่มีหน้าตาสวยงาม เพราะมีบุญ
ช่วยทำความสะอาดปัดกวาดลานพระเจดีย์
มาส่งผล อย่างที่เราไปปัดกวาดลานธรรม
นั่นแหละ ต่อไปจะมีหน้าตาสวยงาม รูปร่าง
ได้สัดส่วนจ้ะ
คุณแม่เสียชีวิตอย่างง่ายดาย เพราะ
ท่านหมดอายุขัย ตายแล้วก็วนเวียนอยู่ใน
บ้านระยะหนึ่ง จนหมดความผูกพันกับ
ครอบครัว ก็ไปเกิดใหม่เป็นมนุษย์แล้ว จึงไม่
อาจรับบุญที่อุทิศไปให้ได้
๑๐ กุมภาพันธ์ พ.ศ. ๒๕๔๙
๑๑ ทุกข์ของคนโสด
ทุกวันนี้พี่สาวของลูกมีความสุขกับ
ชีวิตโสด เพราะเธอบอกว่า จะได้ไม่ต้องเป็น
ทาสใคร แต่เธอมีความกังวลใจลึก ๆ ว่า
ในบั้นปลายชีวิตจะไม่มีคนดูแลยามป่วยไข้
และเรื่องทุกข์ใจอีกเรื่องของเธอ คือ เธอเข้า
หุ้นเปิดบริษัทกับรุ่นพี่ที่สนิทกันคนหนึ่ง แต่
กิจการไม่ค่อยดี บางทีลูกค้าติดต่อมาเหมือน
จะได้งาน แต่สุดท้ายก็มีเหตุที่ทำให้ต้อง
ยกเลิกไปบ่อย ๆ จึงทำให้รายได้หยุดชะงัก
บ่อยครั้ง และมีหนี้สินเป็นระยะๆ ครับ
บุพกรรมใดพี่สาวของลูกถึงเป็นโสด
เขามีบุญพอที่จะมีคนมาเลี้ยงดูตอนแก่หรือ
ตอนป่วยไข้ไหมครับ และเขาจะต้องทำ
อย่างไรในบั้นปลายชีวิตครับ
พี่สาวของลูกกับเพื่อนรุ่นพี่มีความ
สัมพันธ์ในอดีตมาอย่างไร ถึงได้มาเกื้อกูล
ทำธุรกิจร่วมกัน และทำไมรายได้ของเขาจึง
หยุดชะงักบ่อย ๆ และมีหนี้สินเป็นระยะ ๆ
ต้องแก้ไขอย่างไร เขาทั้งสองมีกำลังบุญเพียง
พอที่จะเป็นเศรษฐีทำบุญเป็นล้านในชาตินี้ได้
หรือไม่ครับ
คุณครูไม่ใหญ่
พี่สาวลูกเป็นโสดตอนนี้ก็เป็นเรื่อง
ที่ปรารถนามาในกาลก่อน ในอดีตที่เคยมี
ครอบครัว และมีความทุกข์มากจากการครอง
เรือน จึงได้ตั้งจิตอธิษฐานว่า สาธุ ! ภพชาติ
ต่อไปขอให้ได้เป็นโสด เพราะเบื่อหน่ายชีวิต
การครองเรือน ชาตินี้ก็สมปรารถนาแล้ว แต่ที่
ปรารถนาจะเป็นผู้ชายนั้น ยังไม่สมปรารถนา
เพราะยังมีวิบากกรรมกาเมฯ อยู่ ดังนั้นชาติ
นี้ก็ให้ตั้งใจประพฤติพรหมจรรย์ และหมั่น
สั่งสมบุญทุกบุญให้มาก ๆ บุญนี้ก็จะได้คอย
ดูแลหล่อเลี้ยงไม่ให้ลำบากเอง
พี่สาวกับเพื่อนรุ่นพี่มาเกื้อกูลทำธุรกิจ
ร่วมกัน เพราะในอดีตเคยเป็นญาติกัน ได้
ชวนกันทำบุญกับหมู่คณะมา เมื่อมาเจอกัน
ในชาตินี้จึงเกื้อกูลกันอีก
รายได้หยุดชะงักและมีหนี้สินเป็น
ระยะๆ เพราะในอดีตทำบุญไม่สม่ำเสมอ
บางทีก็เปลี่ยนใจด้วยความตระหนี่ เหมือน
ฝนตั้งเค้าแล้วก็ไม่ตก จึงทำให้สายสมบัติขาด
เป็นช่วง ๆ
จะแก้ไข ก็ให้หมั่นสั่งสมบุญทุกบุญให้
สม่ำเสมอ แล้วอธิษฐานจิตให้ประสบความ
สำเร็จในธุรกิจการงาน อีกทั้งปัจจุบันก็ให้
พัฒนาฝีมือและระบบงานให้ได้มาตรฐาน
ด้วย ต้องแก้ไขตัวเองทั้งหยาบและละเอียด
ดังกล่าว ก็จะสามารถทำบุญได้ตามที่ใจ
ปรารถนา เอาบุญปัจจุบันช่วยนะลูกนะ
๒๙ มีนาคม พ.ศ. ๒๕๕๐
๑๒ นักร้องกลางคืน
สามีของลูกมีอาชีพรับราชการครู เหล้า
ไม่ดื่ม บุหรี่ไม่สูบ การพนันไม่เล่น ตอนกลาง
คืนจะหารายได้เสริมด้วยการร้องเพลงและ
เล่นดนตรี การร้องเพลงและเล่นดนตรีใน
เวลากลางคืนจะบาปไหมคะ และจะมีผล
อย่างไรคะ
คุณครูไม่ใหญ่
การร้องเพลงและเล่นดนตรีในเวลา
กลางคืน เป็นเหตุให้คนเที่ยวกลางคืน ซึ่งเป็น
หนึ่งในอบายมุข ๖* แม้เป็นอาชีพเสริมเพื่อให้
ความบันเทิง และทำให้มีรายได้เพิ่ม แต่ก็เป็น
เหตุสนับสนุนทางอ้อมให้คนเที่ยวกลางคืน
เที่ยวแล้วก็ต้องดื่มสุรา มีนารี และอีกหลาย ๆ
อย่างตามมา ซึ่งเป็นอกุศลกรรม สิ่งนี้ก็จะ
มีวิบากกรรมทางอ้อม คือ จะต้องไปเกิดใน
ครอบครัวที่มีสมาชิกเป็นบ้า ใบ้ ปัญญาอ่อน
และจะมีความเดือดเนื้อร้อนใจจากสมาชิกใน
ครอบครัวที่ขี้เมา เจ้าชู้ ปัญญาอ่อน
๑ ธันวาคม พ.ศ. ๒๕๔๖
*๑. ดื่มน้ำเมา ๒. เที่ยวกลางคืน ๓. ดูการละเล่นเป็นนิจ
๔. เล่นการพนัน ๕. คบคนชั่วเป็นมิตร ๖. เกียจคร้านในการทำงาน
๑๓ เอดส์
เหตุใดบางคนไม่ได้ไปเที่ยวผู้หญิงหรือมี
เพศสัมพันธ์แต่ติดเอดส์ เช่น ทางการให้เลือด
และโรคเอดส์ต้องเป็นเฉพาะกับคนมีกรรม
กาเมฯ เท่านั้นหรือไม่
คุณครูไม่ใหญ่
ผู้ป่วยโรคเอดส์ บางคนไม่ได้ไปเที่ยว
ผู้หญิงหรือมีเพศสัมพันธ์ แต่ติดเอดส์ได้
ก็มี เช่น ทางการให้เลือด เพราะกรรมกาเมฯ
หรืออาจไม่ใช่กรรมกาเมฯ โดยตรง แต่ก็ต้อง
มีกรรมกาเมฯ เป็นเชื้ออยู่บ้าง แล้วมารวม
กับกรรมปาณาติบาต จึงจะทำให้มีเหตุการณ์
ดังกล่าว ที่จะทำให้ต้องเสียชีวิต ด้วยโรคภัย
ไข้เจ็บที่เนื่องจากกรรมกาเมฯ
๙ กรกฎาคม พ.ศ. ๒๕๔๘
๑๔ บังอรเอาแต่นอน /
ตรวจเจอก้อนเนื้อ
เพราะเหตุใด ลูกจึงปวดหัวบ่อย และ
เป็นคนนอนหลับยาก ในขณะเดียวกันก็
ต้องการนอนหลับพักผ่อนมากกว่าคนทั่วไป
จะแก้ไขได้อย่างไร
ปัจจุบันลูกตรวจพบก้อนเนื้อขนาดเล็ก
บริเวณหน้าอกทั้งสองข้าง เป็นเพราะวิบาก
กรรมใด จะรักษาหายไหมคะ และจะมีวิธี
ป้องกันได้อย่างไร จึงจะไม่เป็นโรคที่ร้ายแรง
เช่น ก้อนเนื้อมะเร็ง หรือเป็นโรคหัวใจคะ
คุณครูไม่ใหญ่
ลูกปวดหัวบ่อยๆ หลับยาก และ
ต้องการนอนหลับพักผ่อนมากกว่าคนอื่น
เพราะกรรมในอดีต วัยคะนองชอบตบหัวเด็ก
เล่น และชอบแหย่คนกำลังนอนหลับให้เขา
ตื่นขึ้นมา รวมกับสุขภาพไม่ค่อยแข็งแรง และ
เป็นคนขี้เกียจตื่นนอน เพราะว่าตอนนอนนั้น
หลับๆ ตื่นๆ ก็เลยอยากนอนยาวสักนิดหนึ่ง
คล้ายๆ ว่า อดอาหารดีกว่าอดนอน
จะแก้ไข ก็ต้องฝึกความอดทน ฝืนใจ
มีวินัยกับตัวเองสักหน่อยเดียว ตื่นให้เป็น
เวลา นอนให้เป็นเวลา เดี๋ยวก็ได้ดีเอง
ทำได้จ้ะ
ตัวลูกตรวจพบก้อนเนื้อขนาดเล็กที่
หน้าอกทั้งสองข้าง เป็นเพราะเศษกรรม
กาเมฯ เจ้าชู้ในอดีตสมัยเป็นผู้ชายมาส่งผล
ลูกก็ต้องตั้งใจรักษา อีกทั้งอย่าไปเครียด
ทำใจให้ผ่องใส หมั่นสั่งสมทุกบุญเป็นนิจ
นั่งสมาธิเยอะๆ แล้วอธิษฐานจิตให้บุญนี้ไป
ตัดรอนวิบากกรรมดังกล่าวให้หมดสิ้นไป
จะป้องกันไม่ให้เป็นโรคร้ายแรง เช่น
ก้อนเนื้อมะเร็ง หรือโรคหัวใจ ลูกก็ต้องดูแล
สุขภาพตัวเองให้ดี ต้องรับประทานอาหาร
ให้ครบหมวดหมู่ อารมณ์ดี อาหารดี อากาศ
ดี ออกกำลังกายดี ขับถ่ายดี เป็นต้น กับหมั่น
สั่งสมบุญทุกบุญดังที่ได้กล่าวมาแล้ว
๔ กันยายน พ.ศ. ๒๕๔๙
๑๕ ผู้จัดการบ้าน
ตั้งแต่เรียนจบ ป.๔ ลูกก็เป็นคนรับใช้
ต่อมาเมื่อมาอยู่ประเทศเยอรมนี ลูกก็ยังเป็น
คนรับใช้ มีหน้าที่ทำความสะอาดในบ้านฝรั่ง
ต้องทำงานอย่างหนักจนถึงทุกวันนี้ บุพกรรม
ใดที่ทำให้ลูกต้องมาทำงานเป็นคนรับใช้ และ
ลูกจะแก้ไขวิบากกรรมนี้อย่างไรคะ
คุณครูไม่ใหญ่
ลูกต้องมาทำงานเป็นคนรับใช้ตั้งแต่จบ
ป.๔ เพราะในอดีตชาติ ชาติหนึ่งลูกได้เป็นเจ้า
ภาพมาวัด ได้ใช้พระหยิบของ และใช้ให้ท่าน
ทำในหลายเรื่องด้วยความคุ้นเคย เพราะมี
มานะทิฏฐิ ถือว่าตนเป็นอุปัฏฐากท่าน ดูแล
ท่าน คิดว่ามีบุญคุณกับท่าน ซึ่งท่านจะต้อง
ทำตามในสิ่งที่ฉันบอกเท่านั้น ด้วยมานะทิฏฐิ
ดังกล่าวนี้ จึงทำให้ต้องมาเป็นคนรับใช้
แต่ถ้าพุทธบุตรรู้สึกยินดี เต็มใจจะ
ทำให้ และเจ้าภาพก็ไม่ได้มีทิฏฐิมานะ แต่
ขอความกรุณาท่าน ให้ช่วยทำเรื่องนั้นเรื่อง
นี้เพราะเราทำไม่ได้ และต้องพนมมือกราบ
เรียนท่านด้วย อย่าให้โยมบาปนะ กราบขอ
ความกรุณาท่าน และท่านก็ยินดี อย่างนี้ก็
ไม่เป็นไร
วิธีแก้ไข ก็ต้องเป็นคนอ่อนน้อมถ่อมตน
ไม่มีทิฏฐิมานะ ทำบุญก็เอาแต่บุญ อย่าไปเอา
คุณ และอย่าไปคิดว่า ท่านต้องมารับใช้เรา
อีกทั้งต้องสั่งสมบุญให้มาก ๆ แล้วอธิษฐาน
จิตให้พ้นวิบากกรรมนี้
๒๙ สิงหาคม พ.ศ. ๒๕๔๙
๑๖ อาเจียนปีละครั้ง /
อาการปวดประจำเดือน
ตัวลูกมีอาการผิดปกติที่ต้องกระซิบ
บอก คือ ลูกอาเจียนได้แบบไม่เหมือนใคร
ทั้ง ๆ ที่ไม่ได้อยากอาเจียนเลย คือ อาเจียน
ได้ทั้งวัน กินอะไรก็อาเจียนออกหมด อาเจียน
แบบสาหัส หมดเรี่ยวหมดแรง แม้หมอให้ยา
แก้อาเจียนก็ไม่หาย จนหมอต้องเปลี่ยนมา
ฉีดยานอนหลับเพื่อกดประสาทให้ลูกหลับ
แทน จึงจะหยุดอาเจียนได้
ที่แปลกคือ อาการนี้ลูกจะเป็นทุกปี แต่
เป็นเพียงปีละ ๑ วันเท่านั้น และจะเป็นใน
วันที่รอบเดือนมาในวันแรก และพอครบวัน
ตกเย็นก็จะหายเป็นปลิดทิ้ง ซึ่งลูกก็งงตัวเอง
เหมือนกันว่า ทั้ง ๆ ที่ลูกมีรอบเดือนทุกเดือน
แต่ทำไมอาเจียนแค่ปีละครั้ง
บุพกรรมใดทำให้ลูกอาเจียนอย่าง
รุนแรงปีละครั้ง และทำไมอาการของผู้หญิง
เป็นรอบเดือนจึงต่างกัน เช่น บางคนอาเจียน
บางคนปวดท้อง บางคนเจ็บเต้านม บางคน
ปวดเอว บางคนปวดไปทั้งขาอย่างทรมาน
บางคนปวดหัว บางคนมีอาการรวม ๆ แต่ละ
กรณีประกอบเหตุต่างกันในรายละเอียด
อย่างไรคะ
คุณครูไม่ใหญ่
บุพกรรมที่ทำให้ลูกอาเจียนอย่าง
รุนแรง เพราะเคยประชดประชันมารดา โดย
ล้วงคอให้อาหารออกมา เพราะหงุดหงิดที่
มารดาอบรมสั่งสอน
เรื่องมีอยู่ว่า มารดาในชาตินั้นบ่นเรื่อง
ลูกขี้เกียจ ไม่ช่วยทำครัว แต่ชอบกิน คือ ท่าน
ก็ไม่ได้บ่น แต่ท่านกำลังบ่ม บ่มให้สุก ก็เลย
บอกบ่อย ๆ ด้วยคำซ้ำ ๆ เลยกลายเป็นบ่น
ลูกจึงประชดประชันท่าน ด้วยการล้วงออกมา
เลย ทำให้ท่านเสียใจมาก
เหตุที่มีอาการปวดรอบเดือน เพราะ
กรรมกาเมฯ โดยเฉพาะชาติที่เป็นผู้ชายได้
เจ้าชู้แล้วชอบทุบตีภรรยาเคยซ้อมเขาไว้ตรง
ไหนก็เจ็บตรงนั้น เช่น ถ้าทุบซ้อมภรรยา เวลา
มีรอบเดือนก็จะปวดเมื่อยทั้งตัว ถ้าละเมิด
ทางเพศรุนแรงและชกท้องผู้หญิง เวลามี
รอบเดือนก็จะปวดท้องมาก มีเมียน้อยทำให้
ภรรยาปวดหัว ตอนมีรอบเดือนก็จะปวดหัว
บ้าง ทำตรงไหนปวดตรงนั้น เพราะไปเซ็ต
โปรแกรมตรงนั้นเอาไว้ ทำให้ยีน และดีเอ็นเอ
อะไรต่าง ๆ ถูกจัดเรียงมาเป็นอย่างนี้
๓ สิงหาคม พ.ศ. ๒๕๕๐
๑๗ คลอดง่าย คลอดยาก
ทำไมตอนที่ตั้งท้องลูกสาวจึงมีความ
รู้สึกอยากทำบุญ อีกทั้งตอนคลอดเธอก็
คลอดง่าย ไม่เจ็บปวด เป็นเพราะบุญใด
การที่บางคนคลอดลูกยาก เจ็บปวด
มาก ส่วนบางคนคลอดง่าย ไม่เจ็บปวด เป็น
เพราะตัวแปรบุญบาปของแม่หรือของลูกใน
ท้องเป็นหลักคะ
คุณครูไม่ใหญ่
ตอนที่ตั้งท้องลูกสาวอยากจะทำบุญ
อีกทั้งตอนคลอดเธอก็คลอดง่ายไม่เจ็บปวด
เลย เพราะลูกสาวที่มาเกิดก็มีบุญ อีกทั้งตัว
ลูกเองก็สร้างบุญปัจจุบัน แล้วอธิษฐานให้ได้
เด็กดี แข็งแรง คลอดง่าย เป็นต้น ก็เป็นไป
ตามความปรารถนาของทั้งแม่และลูก
การที่บางคนคลอดลูกยาก เจ็บปวด
มาก แต่บางคนคลอดลูกง่าย ไม่เจ็บปวด
เป็นเพราะบุญบาปของแม่และลูกเป็นหลัก
เช่น การที่บางคนคลอดลูกยากเจ็บปวด
มาก เพราะกรรมขังสัตว์ ผูกมัดสัตว์ให้มัน
ได้รับความทรมาน ส่วนคนที่คลอดลูกง่าย
ไม่เจ็บปวด เพราะมีบุญปล่อยสัตว์เล็กสัตว์
ใหญ่ หรือบุญที่เกิดจากทาน ศีล ภาวนา แล้ว
อธิษฐานจิตให้คลอดลูกง่าย
๑๐ พฤษภาคม พ.ศ. ๒๕๕๐
๑๘ คลอดโดยการผ่าท้อง
บุพกรรมใดทำให้ลูกต้องคลอดลูกสาว
ทั้ง ๒ คน โดยการผ่าออก คนที่คลอดโดย
การผ่าตัด เกิดจากกรรมในลักษณะใดบ้าง
บางคนก็สมัครใจผ่า บางคนก็จำเป็นต้องผ่า
มีกรรมต่างกันอย่างไรคะ
คุณครูไม่ใหญ่
ที่ลูกต้องคลอดลูก ๒ คน โดยการถูก
ผ่าท้องแทนที่จะคลอดตามปกติ เพราะเศษ
กรรมทรมานสัตว์ หรือฆ่าสัตว์อยู่บ้าง ตาม
มาส่งผล จึงทำให้ถูกผ่าท้อง ไม่ว่าจะผ่าโดย
ความสมัครใจหรือจำเป็นก็ตาม ต่างล้วนมี
กรรมที่เคยทรมานสัตว์หรือฆ่าสัตว์ ตามมา
ส่งผลทั้งสิ้น
๔ กรกฎาคม พ.ศ. ๒๕๔๘
๑๙ ผ่าท้องคลอดบุตร
เพราะเหตุใดลูกจึงไม่สามารถคลอด
แบบธรรมชาติได้ ต้องถูกผ่าท้องคลอดลูกทั้ง
๓ คน และยังต้องถูกผ่าตัดแก้หมันอีก ๑ ครั้ง
เพราะกรรมใดคะ
คุณครูไม่ใหญ่
ลูกต้องผ่าท้องคลอดลูกทั้งสาม โดย
ไม่ได้คลอดแบบธรรมดา เพราะเศษกรรม
ฆ่าสัตว์ทำอาหารในอดีตมาส่งผล แต่ก็เป็น
วิธีการสมัยใหม่ ที่จะทำให้ปลอดภัยทั้งแม่
และลูกด้วย ได้ถูกผ่าตัดแก้หมันอีก ๑ ครั้ง
ก็เพราะเศษกรรมฆ่าสัตว์ทำอาหารในอดีต
ดังกล่าว มาส่งผล
๔ ตุลาคม พ.ศ. ๒๕๔๘
๒๐ ผิวแพ้ง่ายและหยาบกร้าน
ลูกสาวคนที่สามเกิดมามีผิวพรรณสาก
และหยาบกร้านมากๆ พอโตเป็นวัยรุ่น ก็มีสิว
เต็มหน้า ผิวกายก็มีอาการแพ้ง่าย มีผื่นคัน
ขึ้นเป็นประจำ
วิบากกรรมใดทำให้ลูกสาวมีผิวแพ้ง่าย
และมีผิวพรรณขาวแต่สากและหยาบกร้าน
มาก ๆ คะ
คุณครูไม่ใหญ่
ลูกสาวมีผิวขาวแพ้ง่ายสากและหยาบ
กร้านมาก เพราะในอดีตชาติ ชาติหนึ่งเป็นผู้
หญิงชอบพูดคำหยาบ ชนิดคำต่อคำเลย ไอ้
นั่นหล่น ไอ้นี่หล่น รวมกับกรรมที่เคยถวาย
ทาสทาน คือ มักให้ของที่ด้อยกว่าของที่ตน
บริโภคใช้สอยเอง ครั้งหนึ่งมีคนมาชวนถวาย
ผ้าแด่พระ ตัวเกิดรำคาญ ก็เลยคัดเลือกผ้า
เนื้อหยาบที่สุด และให้แบบเสียไม่ได้ กรรมนี้
รวมกับกรรมคำหยาบดังกล่าว มารวมส่งผล
จะแก้ไข ก็ให้แก้ตัวใหม่ โดยรีบนำผ้าอัน
ประณีตไปถวายพระด้วยใจที่ปลื้มปีติ แล้วก็
ไปทำความสะอาดวัด ลานเจดีย์ หอฉัน ให้
ทำอย่างนี้บ่อย ๆ แล้วก็พูดจาไพเราะ พูดแต่
ปิยวาจา และต้องทำหน้าที่ผู้นำบุญด้วย
เพราะว่าจะต้องพูดปิยวาจา และถ้อยคำที่
ประกอบไปด้วยปัญญา
๗ พฤศจิกายน พ.ศ. ๒๕๔๘
๒๑ สิวที่หลัง
ที่หลังของผมจะมีสิวเม็ดใหญ่ ๒ เม็ด
เป็น ๆ หาย ๆ ทุกเดือน ตั้งแต่หนุ่มจนถึงทุก
วันนี้ และมักจะมีฝีขึ้นตามทวารบ้าง ที่หลัง
บ้าง ที่หลังจะเป็นบ่อย เป็นเพราะบุพกรรม
ใดครับ
คุณครูไม่ใหญ่
ที่หลังของลูกมีสิว ๒ เม็ด เป็น ๆ หาย ๆ
ตั้งแต่หนุ่มจนบัดนี้ เพราะวจีกรรมในอดีต
และปัจจุบัน ที่ชอบพูดนินทาวิจารณ์ลับหลัง
ว่า คนโน้นไม่ดีอย่างนั้นอย่างนี้ แม้กระทั่งพ่อ
แม่ ญาติผู้ใหญ่ เป็นต้น มาส่งผล
จะแก้ไขก็ต้องมีปิยวาจา หมั่นสวดมนต์
ภาวนา ทำทาน รักษาศีล และมาทำความ
สะอาดหอฉัน ลานธรรม เป็นต้น หนักก็จะ
เป็นเบา เบาก็จะหาย
๒๕ พฤษภาคม พ.ศ. ๒๕๔๙
๒๒ โอเว่อร์แอ๊กทีฟ / เป็นสิว
เมื่อวัยเด็ก ลูกชายของลูกเป็นเด็กสมาธิ
สั้น อยู่ไม่นิ่ง เวลาโกรธหรือหงุดหงิด มักเอา
ศีรษะโขกพื้นหรือข้างฝาเสียงดังโป๊ก ๆ เมื่อ
เรียนอยู่เกรด ๑ (ป.๑) คุณครูต้องจัดให้นั่ง
คนเดียว เพราะเป็นเด็กโอเว่อร์แอ๊กทีฟ คอย
กวนทำให้เพื่อน ๆ เสียสมาธิ ตอนนี้ลูกชาย
อายุ ๒๐ ปีแล้ว เวลาหงุดหงิดก็จะฟึดฟัด มึน
ศีรษะบ่อย และความคิดไม่แล่น อีกทั้งยังเป็น
สิวทั่วตัวอีกด้วย
ทำไมลูกชายจึงมักเอาศีรษะโขกพื้น
และข้างฝา เป็นคนโอเว่อร์แอ๊กทีฟ สมาธิสั้น
คิดช้า มึนศีรษะบ่อย ๆ และกรรมอะไรทำให้
มีสิวทั่วตัว รักษามานานก็ยังไม่ดีขึ้น จะแก้ไข
ได้อย่างไรคะ
คุณครูไม่ใหญ่
เพราะกรรมในอดีต ชอบดื่มสุรา กิน
เที่ยวเฮฮา ร้องรำทำเพลงทั้งคืน บางครั้งเมา
ก็ทะเลาะกับคนอื่น แล้วเอาไหสุราทุ่มศีรษะ
คนอื่น มารวมส่งผล
เป็นสิวทั้งตัว เพราะเมื่อเมาแล้วในชาติ
นั้น ก็ชอบด่าว่าคนอื่นเสมอมาส่งผล จะแก้ไข
ก็ให้สั่งสมบุญทุกบุญ แล้วอุทิศส่วนกุศลไปให้
ผู้ที่เคยไปเบียดเบียนเขาไว้ แล้วอธิษฐานจิต
ให้พ้นจากวิบากกรรม
๒๗ มกราคม พ.ศ. ๒๕๕๐
๒๓ ขี้เมาที่รัก
สามีของลูกเป็นคนดีมาก รักครอบครัว
ไม่เจ้าชู้ ตั้งใจหาเลี้ยงครอบครัว แต่เขายัง
ดื่มเหล้าและสูบบุหรี่อยู่ จะทำอย่างไรให้เขา
เข้าใจเรื่องบุญมากกว่านี้ ลูกอยากให้เขานั่ง
สมาธิ เขาพอจะมีสายบุญกับหมู่คณะบ้าง
ไหมคะ
คุณครูไม่ใหญ่
สามีของลูกเป็นคนดีมาก แต่ยังดื่ม
เหล้าและสูบบุหรี่อยู่ เพราะยังไม่เห็นโทษภัย
ของเหล้าบุหรี่อย่างแท้จริง ที่จะเกิดกับตนเอง
ทั้งในปัจจุบัน ในปรโลก และในสังสารวัฏ
ต้องหากัลยาณมิตรให้เขาคบ และลูกก็
ต้องเป็นกัลยาณมิตรให้กับเขา ด้วยใจที่เยือก
เย็นและอดทน สักวันก็คงจะได้ผล เพราะ
สามีของลูกก็มีสายบุญที่สร้างกับหมู่คณะมา
๓๑ ธันวาคม พ.ศ. ๒๕๔๘
๒๔ เหล้า เบียร์ ไวน์
ในบรรดาเครื่องดื่ม เหล้า เบียร์ ไวน์
๓ อย่างนี้ มีผลต่อผู้ดื่มหลังจากละโลกแล้ว
เหมือนกันหรือไม่ อย่างไหนมีวิบากกรรม
มากน้อยกว่ากัน ขึ้นอยู่กับปริมาณของ
แอลกอฮอล์หรือไม่คะ
คุณครูไม่ใหญ่
เครื่องดื่มแอลกอฮอล์ เหล้า เบียร์ ไวน์
ทั้งหมดนั้น ล้วนมีผลต่อผู้ดื่มทั้งสิ้น ถ้าหาก
ดื่มแล้วขาดสติมาก เมามาก ก็มีวิบากกรรม
มาก ถ้าดื่มแล้วขาดสติน้อย เมาน้อย ก็มี
วิบากกรรมน้อย
ไม่ว่าดีกรีของเครื่องดื่มแอลกอฮอล์จะ
มากหรือน้อยก็ตาม ล้วนมีผลให้ไปอบายทั้ง
สิ้น และเมื่อมาเกิดเป็นมนุษย์ใหม่ ก็จะเป็น
คนบ้า ใบ้ ปัญญาอ่อน ไอคิวต่ำ ตามกำลัง
แห่งบาป เป็นต้น
๑ กรกฎาคม พ.ศ. ๒๕๔๘
๒๕ ทอมบอยกับรอยสัก
วิบากกรรมอะไรทำให้ลูกสาวคนโต
มีลักษณะเหมือนทอม ชอบสักตามตัว มัก
ประสบอุบัติเหตุทำให้กระดูกมือและกระดูก
เท้าแตกหักคะ
คุณครูไม่ใหญ่
ลูกสาวคนโตมีลักษณะเหมือนทอม
เพราะกรรมกาเมฯ ทั้งชาติที่เกิดเป็นทั้งผู้หญิง
และผู้ชาย มารวมส่งผลให้เป็นทอม
ที่ชอบสักตามตัว เพราะกรรมในชาติที่
เป็นเด็กผู้ชายวัยรุ่น มีความคะนอง ชอบเขียน
ภาพ เขียนตัวอักษรต่าง ๆ บนฝากำแพงผนัง
ในที่สาธารณะต่าง ๆ มาส่งผล กับชอบชก
ต่อยทะเลาะวิวาทกับผู้อื่น จนทำให้เขาบาด
เจ็บเป็นประจำ มาส่งผล ให้กระดูกมือและ
กระดูกเท้าแตกหัก
๑๗ มกราคม พ.ศ. ๒๕๕๐
๒๖ มีตาชั้นเดียว แพ้ลิปสติก
กรรมใดลูกจึงมีตาชั้นเดียวที่มองดู
คล้ายคนง่วงนอน แพ้ลิปสติกและดินสอ
เขียนปากจนปากคล้ำคล้ายคนสูบบุหรี่ บุญ
ใดทำให้ลูกได้รับการรักษาจนอาการดีขึ้น
ได้ และกรรมใดทำให้เป็นโรคเส้นเลือดขอด
ที่ขาคะ
คุณครูไม่ใหญ่
ลูกมีตาชั้นเดียวจนมองดูคล้ายคนง่วง
นอน เพราะวจีกรรมที่เคยไปล้อเลียนเพื่อน
ที่มีลักษณะอย่างนี้ จนทำให้เขาอับอายมา
ส่งผล
แพ้ลิปสติกและดินสอเขียนปากจน
ปากคล้ำคล้ายคนสูบบุหรี่ เพราะวจีกรรมใน
อดีตที่เคยไปล้อเลียนเพื่อนที่ปากดำ จนเขา
อับอายมาส่งผล ต่อมารักษาจนมีอาการดี
ขึ้น เพราะบุญที่พูดธรรมะชักชวนคนทำความ
ดีมาส่งผล
ตัวลูกเป็นเส้นเลือดขอดที่ขา เพราะ
กรรมในอดีตได้ไปล่ามขาสัตว์เลี้ยงในบ้าน
เช่น สุนัข แมว โดยผูกขาไม่ให้มันเพ่นพ่าน
จนมันทุกข์ทรมานมารวมส่งผล
๑๙ กุมภาพันธ์ พ.ศ. ๒๕๕๐
๒๗ เส้นเลือดขอดที่น่อง
ลูกเป็นโรคเส้นเลือดขอดที่น่องทั้ง ๒
ข้างเกิดขึ้นเพราะวิบากกรรมใด จะมีโอกาส
หายขาดไหมคะ และจะแก้ไขวิบากกรรมนี้
ได้อย่างไร
คุณครูไม่ใหญ่
ตัวลูกเป็นเส้นเลือดขอดที่น่องทั้ง ๒
ข้างเพราะกรรมในอดีตได้ช่วยบิดามัดขาสัตว์
ส่งขายให้เขาฆ่า มาส่งผล แต่ว่าเป็นแค่เพียง
เศษกรรมแล้ว
จะแก้ไข ก็ให้สั่งสมบุญทุกบุญ ทั้งทาน
ศีล ภาวนา ปล่อยสัตว์ปล่อยปลา หรือสัตว์ที่
เขากำลังจะถูกส่งเข้าโรงฆ่าสัตว์ แล้วอธิษฐาน
จิตให้พ้นจากวิบากกรรมนี้
อีกทั้งอุทิศบุญให้กับสัตว์ที่เราไปเบียด
เบียนเขาไว้ หนักก็จะได้เป็นเบา เบาก็จะหาย
๗ กุมภาพันธ์ พ.ศ. ๒๕๕๐
๒๘ เป็นฝีที่ขาหนีบ
กรรมใดทำให้ลูกสาวของลูกในวัยเด็ก
เป็นตุ่มที่ขาบ่อย ๆ และเป็นฝีที่ขาหนีบจน
ต้องผ่าตัด ทรมานอยู่หลายวัน
คุณครูไม่ใหญ่
ตอนเด็กลูกสาวของลูกเป็นตุ่มที่ขา
บ่อยๆ และเป็นฝีที่ขาหนีบ จนต้องผ่าตัด ทรมาน
อยู่หลายวัน เพราะกรรมในอดีต เกิดในสังคม
เกษตรกรรม มักจะชอบเฆี่ยนตีลูกหลานและ
บริวารด้วยอารมณ์ แถมดุด่าว่าโดยใช้อารมณ์
ให้เจ็บทั้งกายและใจ แสบ ๆ คัน ๆ ไม่เคย
ใช้เหตุผลเลย วิบากกรรมดังกล่าวมาส่งผล
ที่จริงประโยคคำพูดมันมีเยอะนะ เราก็
เลือกใช้ที่ทำให้เขารักเรา เขาสมัครใจที่จะทำ
ตามคำแนะนำของเรา นี่ต้องไปเรียนภาษา
ไทยใหม่
จริง ๆ แล้วจะต้องไปเกิดในครอบครัวที่
บิดามารดาชอบใช้อารมณ์เช่นเดียวกับตนใน
ชาตินั้น แต่บุญเก่าที่เคยเลี้ยงดูบิดามารดาใน
อดีตมาส่งผลช่วยไว้ จึงได้มาเกิดในครอบครัว
ที่มีพ่อแม่เป็นคนดี ทำให้เจอวิบากกรรมดัง
กล่าวเพียงแค่นั้น ไม่อย่างนั้นล่ะก็ เจอบ้าง
เพราะฉะนั้น ทำความดีไว้เถิด เลี้ยงดูบิดา
มารดาไว้เถิด
๑๑ มกราคม พ.ศ. ๒๕๔๙
๒๙ มะเร็ง / อีสุกอีใส
ตัวลูกเองป่วยเป็นมะเร็ง ซึ่งเป็นรอบที่
๒ แล้ว ครั้งแรกก่อนที่ลูกจะรู้ตัวว่าเป็นมะเร็ง
ลูกได้ใช้ชีวิตอย่างนักกีฬา ทุ่มเทชีวิตส่วนหนึ่ง
ในการออกกำลังกาย มีความสุขกับการได้
เห็นกล้ามของตัวเองโตขึ้น
แต่อีกด้านหนึ่งลูกเป็นนักเที่ยวตัวยง
ชอบสังสรรค์ เพราะความที่มีเพื่อนเยอะ
ทำให้มีการสังสรรค์กันบ่อย ๆ ลูกดื่มเหล้ากับ
เพื่อน คุยกันจนถึงตี ๑ ตี ๒ จึงค่อยกลับบ้าน
ปี ๒๕๔๓ ลูกคลำเจอก้อนเนื้อเล็ก ๆ
ที่ใต้รักแร้ คุณหมอ ๓ ท่านแรกวินิจฉัยว่า
ลูกน่าจะเป็นต่อมน้ำเหลืองอักเสบ ไม่น่าจะ
เป็นมะเร็ง เพราะอายุก็ยังไม่มาก ร่างกาย
ก็แข็งแรงดี ออกกำลังกายสม่ำเสมอ และ
ตรวจสุขภาพเป็นประจำ แต่เมื่อตัดสินใจไป
ตรวจกับหมออีกท่านหนึ่ง แล้วผ่าชิ้นเนื้อออก
มาพิสูจน์หมอได้แจ้งผลสรุปว่า เป็นมะเร็ง
จริง ๆ เป็นสาเหตุที่ทำให้ลูกเลิกเหล้า เลิก
บุหรี่ ซึ่งก่อนหน้านั้นภรรยาบอกให้เลิกเท่าไร
ก็ไม่ยอมเลิกและหลังจากนั้นลูกได้เปลี่ยน
การดำเนินชีวิตใหม่ควบคู่ไปกับการรักษา
เมื่อหมอให้ยาเคมีบำบัดครั้งสุดท้าย
ลูกแทบเอาชีวิตไม่รอด เพราะจากร่างกายที่
อ่อนแอลงเนื่องจากยาเคมีบำบัด ทำให้ลูกติด
อีสุกอีใสจากคนในบ้าน แต่แทนที่ตุ่มอีสุกอีใส
จะขึ้นตามผิวหนัง แต่มันกลับเกิดขึ้นภายใน
ร่างกายของลูกแทน ซึ่งทำให้เจ็บปวดทรมาน
จนแทบขาดใจ
เมื่ออาการทุเลาแล้ว ร่างกายลูกก็แข็ง
แรงขึ้น ทุกคนคิดว่า ลูกคงจะหายจากมะเร็ง
และไม่กลับมาเป็นอีก แต่เมื่อปี ๒๕๔๘ มะเร็ง
ก็กลับมาใหม่ โดยครั้งที่ ๒ ลูกคลำเจอก้อน
เนื้อที่โคนขาหนีบซึ่งก้อนมะเร็งนี้ได้ซ่อนตัว
อยู่ในมัดกล้ามเนื้อ ขณะนี้ก็กำลังรักษาตัวอยู่
ทุกวิถีทางเพื่อให้หายขาด
ลูกทำกรรมอะไรมา จึงป่วยเป็นโรค
มะเร็งถึง ๒ ครั้ง ครั้งแรกของการรักษาต้อง
ทรมานกับโรคอีสุกอีใสจนเกือบเอาชีวิตไม่
รอด
เป็นเพราะเหตุใด ตุ่มอีสุกอีใสจึงไปขึ้น
ในตัว แทนที่จะขึ้นที่ผิวหนังด้านนอกเหมือน
ทั่วๆ ไป
คุณครูไม่ใหญ่
ลูกป่วยเป็นมะเร็งถึง ๒ ครั้ง เพราะ
กรรมปาณาติบาตและอทินนาทาน รวมทั้ง
มุสา คือ ผิดศีล ข้อที่ ๑ ข้อที่ ๒ และข้อที่ ๔
ในอดีตมาส่งผล
เรื่องมีอยู่ว่า ในอดีตลูกเป็นข้าราชการ
ชั้นผู้ใหญ่ ได้เคยสั่งตัดสินพิพากษาประหาร
ชีวิตคนที่ทำผิดบ้าง ไม่ผิดบ้าง อีกทั้งเคยรับ
สินบนจึงทำให้เป็นมะเร็งที่ต่อมน้ำเหลืองเกิด
ขึ้นที่รักแร้และขาหนีบ
กับอีกกรรมหนึ่งที่สั่งให้ลูกน้องเขียน
บัตรสนเท่ห์ปล่อยข่าวใส่ร้ายเพื่อนร่วมงาน
ทำให้คนที่ถูกใส่ร้ายเดือดร้อนใจเป็นอันมาก
วิบากกรรมนี้ทำให้เป็นตุ่มอีสุกอีใสขึ้นในตัว
แตกต่างจากคนอื่น ทำให้ทุกข์ทรมานมาก
เกือบตาย
ลูกก็ต้องสั่งสมบุญทุกบุญ ทั้งทาน ศีล
ภาวนา ให้เต็มที่แล้วอธิษฐานจิตให้พ้นจาก
วิบากกรรมนี้
๑๔ มกราคม พ.ศ. ๒๕๔๙
๓๐ อาบแดด
พวกที่ชอบผิวสีแทน (Tan) จนต้องไป
อาบแดด มีวิบากกรรมอะไรบีบคั้นให้ชอบทำ
อย่างนั้นหรือเปล่าคะ
คุณครูไม่ใหญ่
พวกที่ชอบผิวสีแทนจนต้องไปอาบแดด
นั้น ก็เป็นเรื่องของรสนิยม และเป็นธรรมชาติ
ของมนุษย์ที่ไม่ค่อยพึงพอใจในสิ่งที่ตัวมีตัว
เป็น
๑๘ มีนาคม พ.ศ. ๒๕๔๙
๓๑ แพ้ละอองเกสรดอกไม้
วิบากกรรมอะไรทำให้ในช่วงฤดูใบไม้
ผลิของทุกปี ลูกจะแพ้ละอองเกสรดอกไม้ จะ
แก้ไขวิบากกรรมนี้ได้อย่างไร
คุณครูไม่ใหญ่
ในช่วงฤดูใบไม้ผลิทุกปี ลูกแพ้ละออง
เกสรดอกไม้ เพราะในชาติหนึ่งได้เกิดใน
สังคมเกษตรกรรม ชอบเผาที่นา เผาหญ้า
ทำให้ไปรบกวนเพื่อนบ้านทั่วไป มาส่งผล
จะแก้ไข ลูกก็ต้องออกกำลังกายให้แข็ง
แรง และสั่งสมบุญทุกบุญ แล้วก็อธิษฐานจิต
ให้ไปตัดรอนวิบากกรรมนี้บ่อย ๆ หนักก็จะ
เป็นเบา เบาก็จะหาย
๒๓ พฤษภาคม พ.ศ. ๒๕๔๙
๓๒ โรคภูมิแพ้ ๑
ลูกชายของลูก อายุ ๙ ขวบ เขามี
บุพกรรมใดจึงเป็นโรคภูมิแพ้ตั้งแต่เด็ก มัก
จามบ่อย น้ำมูกไหล เขาเรียนหนังสือค่อนข้าง
เก่ง แต่ดื้อมาก ๆ ไม่ค่อยอยู่นิ่ง แม้กระทั่งมา
ทำบุญที่วัด บอกให้นั่งสมาธิก็จะนั่งได้ไม่เกิน
๕ นาที เป็นเพราะเขาประกอบเหตุมาอย่างไร
และจะแก้ไขได้อย่างไรคะ และเขามีบุญที่จะ
ได้บวชหรือไม่คะ
คุณครูไม่ใหญ่
ลูกชายอายุ ๙ ขวบ เป็นโรคภูมิแพ้ จาม
และมีน้ำมูกไหล เพราะชาติในอดีต ตอนเด็ก ๆ
มักชอบแกล้งสัตว์ ไปจับเอาสัตว์เล็ก ๆ มากัด
กัน เช่น จับจิ้งหรีดมากัดกัน บางทีก็แกล้งเอา
น้ำราดหมาบ้าง แมวบ้าง หรือจับมันโยนลงไป
ในน้ำให้มันหัดว่ายน้ำ เป็นต้น วิบากกรรมดัง
กล่าวมาส่งผล
เป็นเด็กเรียนหนังสือค่อนข้างเก่ง แต่ไม่
ค่อยอยู่นิ่ง แม้กระทั่งมาวัด ก็เพราะกล้ามเนื้อ
เขากำลังขยาย มันก็ต้องซนน่ะ ก็ให้เขายืดเส้น
ยืดสายกันบ้าง ก็ธรรมดา มานั่ง ๕ นาทีก็บุญ
นักหนาแล้ว เขามีบุญบวชในช่วงสั้น จะต้อง
ประคองให้ดีจ้ะ
๓ กุมภาพันธ์ พ.ศ. ๒๕๔๙
๓๓ โรคภูมิแพ้ ๒
วิบากกรรมใดทำให้ในปีสุดท้ายที่เรียน
อยู่ต่างประเทศ ลูกมีอาการป่วยเป็นโรค
ภูมิแพ้อย่างหนัก หายใจทางจมูกไม่ได้เลย
แต่ต่อมาก็หายไปเองเพราะบุญใดคะ
คุณครูไม่ใหญ่
ปีสุดท้ายที่ลูกเรียนอยู่ต่างประเทศ ลูก
มีอาการป่วยเป็นโรคภูมิแพ้อย่างหนัก หายใจ
ทางจมูกไม่ได้เลย แต่ต่อมาก็หายไปเอง
เพราะในอดีตได้เคยเกิดในสังคมเกษตรกรรม
ได้ใช้แรงงานสัตว์หนักและหลายครั้งก็ดูแล
สัตว์ไม่ดี ได้ปล่อยให้มันตากแดดตากฝน กับ
อีกชาติหนึ่งชอบแกล้งสัตว์ในช่วงวัยเด็ก เช่น
จับลูกหมาลูกแมวอาบน้ำเล่นสนุกสนาน
กับอีกชาติหนึ่งเอากิ๊บไม้หนีบจมูก
คนใช้ เพื่อความสนุกสนาน เพราะเห็นเขา
เป็นคนบ้านป่า จมูกบี้แบน ก็เลยมีความคิด
สงสารจะทำให้จมูกโด่ง บอก “เธอมานี่ เดี๋ยว
ฉันจะทำจมูกเธอให้โด่ง” แล้วก็เอาไม้หนีบ
ดังกล่าวไปหนีบเอาไว้ แล้วก็สั่งห้ามเอาออก
จนเด็กรับใช้หายใจไม่สะดวก วิบากกรรมดัง
กล่าวมารวมส่งผล
แต่ยังมีบุญที่เคยอุปัฏฐากพระป่วย และ
ถวายยารักษาโรคมาตัดรอนวิบากกรรมนี้
เพราะฉะนั้นไปดูแลพระอาพาธให้ดี หรือถ้า
ไม่อาพาธ เราก็เอาหยูกยาไปถวายท่าน
๒๐ กุมภาพันธ์ พ.ศ. ๒๕๔๙
๓๔ ภูมิแพ้และหอบหืด
พี่สาวของผมเป็นโรคภูมิแพ้เกสร
ดอกไม้ เมื่อเป็นจะคันตา คันจมูก มีน้ำตา
น้ำมูกไหลมาก ส่วนตัวผมเป็นโรคหอบหืด
หายใจไม่ออกทุกครั้งเมื่อเป็นหวัดต้องใช้
เครื่องพ่นยาช่วยขยายหลอดลมอาการจึงจะดีขึ้น
บุพกรรมใดทำให้พี่สาวเป็นโรคภูมิแพ้
และผมเป็นหอบหืด พี่สาวและผมจะหายจาก
โรคเหล่านี้ไหม ต้องแก้ไขอย่างไรครับ
คุณครูไม่ใหญ่
พี่สาวเป็นโรคภูมิแพ้ เพราะวจีกรรมใน
อดีตที่ชอบพูดทำให้คนระคายเคืองใจ เหมือน
ผงเข้าตา เคืองตาอย่างนั้น มันก็แปล๊บๆ ทีนี้
เคืองใจ ใจมันก็แปล๊บๆ
ส่วนตัวลูกที่เป็นโรคหืดหอบ เพราะใช้
แรงงานสัตว์ในอดีต ที่เคยเกิดเป็นทหารม้า
ควบจนม้ามันเหนื่อยมาก มาส่งผล แต่ก็มี
สิทธิ์หายได้ทั้งคู่ โดยพยายามดูแลสุขภาพ
ของตัวเอง เช่น ให้หมั่นออกกำลังกาย ดื่มน้ำ
มาก ๆ ดูแลเรื่องอาหาร การพักผ่อน เป็นต้น
แล้วก็ให้พูดแต่ปิยวาจาจ้ะ
๑๙ มีนาคม พ.ศ. ๒๕๔๘
๓๕ เป็นผื่นคันตามตัว
บุพกรรมใดทำให้ช่วง ๒ ปีนี้ ผิวหนังของ
หลานสาวมักเป็นผื่นคัน จะแก้วิบากกรรมนี้
อย่างไรคะ
คุณครูไม่ใหญ่
สาเหตุที่ทำให้เธอเป็นผื่นคันตามตัว
ง่าย เป็นเพราะเมื่อพุทธันดรที่ผ่านมา ในช่วง
ที่เธอยังเด็ก เธอเคยแกล้งเพื่อนของเธอ โดย
นำใบไม้ที่มีพิษคัน ๆ คล้าย ๆ ใบตำแย เอา
มาตำผสมกับน้ำ จากนั้นก็เอาไปพรมลงบน
เสื้อผ้าของเพื่อนที่พาดเอาไว้ เวลาที่เพื่อนเอา
มาใส่ก็คัน ๆ ตัวเองก็หัวเราะสนุกสนาน แต่
เพื่อนกลับไม่มีอารมณ์หัวเราะด้วย เพราะทั้ง
แสบทั้งคัน วิบากกรรมนี้มาส่งผล
จะแก้วิบากกรรมนี้ ตัวลูกก็ควรจะ
แนะนำให้เธอหมั่นสั่งสมบุญทุกบุญอย่างเต็ม
ที่เต็มกำลัง นอกจากนั้นลูกก็ควรแนะนำให้
เธอหมั่นหาเวลาไปรับบุญทำความสะอาด
เสนาสนะตามวัดหรือสถานที่ปฏิบัติธรรม
เช่น ช่วยปัดกวาดเช็ดถูหอฉัน ลานวัด ศาลา
การเปรียญ หรืออย่างน้อยถ้าไม่มีเวลาหรือไม่
สะดวกจริง ๆ ก็ให้เธอทำความสะอาดห้อง
พระที่บ้านของตัวเองให้สะอาดทุกวัน จากนั้น
ให้เธออธิษฐานจิตน้อมนำบุญกุศลที่เธอได้ทำ
ส่งผลให้เธอหายจากโรคภัยที่เกิดขึ้น เหมือน
ดังพระนางโรหิณี* ถ้าเธอสามารถปฏิบัติตัว
ได้ตามนี้ เธอก็จะมีสิทธิ์หายจากโรคนี้ได้
๒๑ กันยายน พ.ศ. ๒๕๕๒
*ขนิษฐาของพระอนุรุทธเถระ หายจากโรคผิวหนังเพราะบุญที่ได้
สร้างหอฉัน และคอยปัดกวาด ทำความสะอาดหอฉัน
๓๖ กลิ่นเต่า
กรรมใดทำให้ลูกมีกลิ่นที่รักแร้แรงมาก
ใช้ยาระงับกลิ่นตลอดมาก็ยังไม่หาย จะมีวิธี
แก้อย่างไรคะ
คุณครูไม่ใหญ่
ลูกมีกลิ่นที่รักแร้แรงมาก ไม่มียาใดดับ
กลิ่นนี้ได้ เพราะในชาติหนึ่งที่เกิดในสังคม
เกษตรกรรม ได้เลี้ยงหมู ทำคอกหมูติดกับ
วัด ทำให้กลิ่นขี้หมูเข้าไปในวัด ทีนี้พระในวัด
ท่านก็รู้สึกเหม็นรำคาญ จึงไปบอกว่า “โยมช่วย
ย้ายคอกหมูออกไปไกล ๆ หน่อยได้ไหม” ตัว
เองก็เห็นใจ แต่ไม่รู้จะทำอย่างไร ไม่รู้จะย้าย
ไปไหน ก็บอกพระคุณเจ้าทน ๆ เอาหน่อยก็
แล้วกัน ด้วยวิบากกรรมนี้ ชาตินี้ก็ทน ๆ เอา
หน่อยก็แล้วกัน
วิธีแก้ ก็หมั่นถวายดอกไม้หอม ๆ บูชา
พระรัตนตรัยบ่อย ๆ แล้วก็รักษาศีล ๕ ทุก
วัน วันพระก็ถือศีล ๘ บ่อย ๆ หนักก็จะเป็น
เบา เบาก็จะหาย ชาติต่อไปก็จะได้หมดกรรม
๒๖ ตุลาคม พ.ศ. ๒๕๔๘
๓๗ ความรักเป็นของสูงส่ง
ช่วง Valentine วัยรุ่นปัจจุบันมีค่านิยม
แสดงความรักด้วยการมีความสัมพันธ์กัน จะ
มีวิธีแก้ไขได้อย่างไร และลูกควรจะแนะนำ
เพื่อน ๆ อย่างไรดีคะ
คุณครูไม่ใหญ่
วันวาเลนไทน์ ที่จริงความหมายเขา
ต้องการให้รักเพื่อนมนุษย์นะ แต่ว่าไปตีความ
หมายเข้าข้างตัวเอง แล้วก็สร้างค่านิยมใหม่
เรื่องความรัก และมีเพศสัมพันธ์กันในวันนั้น
ซึ่งถือว่าเป็นค่านิยมที่ผิดมากๆ ที่ยอมเสียตัว
กันในวันนั้น
ความรักเป็นของสูงส่งนะลูกนะ เรา
จะต้องมอบสิ่งนี้ให้แก่กันและกันก็ต่อเมื่อได้
ตัดสินใจที่จะใช้ชีวิตคู่ร่วมกันเพื่อสร้างบารมี
แล้วยกฐานะจากการเป็นแฟนกันมาเป็น
สามีภรรยาอย่างถูกต้อง ถูกศีลธรรม และถูก
กฎหมาย และจะต้องถูกยกให้สูงขึ้นไปอีกใน
ฐานะเป็นบิดามารดา เป็นพรหมของลูกและ
เป็นพระอรหันต์ของลูกที่จะเกิดมา ความรัก
เป็นของสูงส่ง ไม่ใช่ของสำส่อน ต้องสั่งสอน
ตัวเองไว้เรื่อยๆ นะลูกนะ
ถ้ารุ่นหลัง ๆ ได้ศึกษาวิถีชีวิตสมัย
ปู่ย่าตายายของเราท่านได้ดำเนินชีวิตกัน
อย่างไร จะเห็นว่าความรักของท่านละเมียด
ละไมนะ กว่าจะมาเป็นพระอรหันต์ใน
บ้าน ท่านจะสงวนสิ่งที่มีค่าที่สุดไว้ให้คน
ที่รักที่สุดที่จะมาเคียงข้างเป็นคู่ชีวิต คู่สร้าง
บารมี มาเป็นพ่อเป็นแม่ของลูก เขาจะ
พิถีพิถันในเรื่องนี้มาก ไม่รักฉุกละหุกชิงสุก
ก่อนห่ามเหมือนสมัยนี้
เรื่องนี้เป็นเรื่องสำคัญมาก การที่จะ
เป็นทางมาแห่งมนุษย์มาเกิดสร้างบารมีนี่
เป็นเรื่องที่ยิ่งใหญ่มากๆ มันเป็นเรื่องสูงส่ง
ไม่ใช่เป็นเรื่องที่จะมาสำส่อนกัน ต้องศึกษา
แล้วก็สั่งสอนตัวเองให้ดีนะลูกนะ
จะแก้ไขก็ต้องเลิกค่านิยมนี้และก็
ชักชวนกันเข้าวัดเพื่อศึกษาธรรมะ อีกทั้ง
อุทิศตนให้เป็นประโยชน์ต่อสังคมแทนที่จะ
มาหมกมุ่นเกี่ยวกับเรื่องกามารมณ์หรือสิ่งที่
ไร้สาระในวัยรุ่น ก็จะทำให้ชีวิตมีคุณค่าและ
เป็นแบบอย่างที่ดีของโลก ดังนั้นก็ต้องช่วย
บอกต่อๆ กันไป ก่อนจะถึงวันวาเลนไทน์
นะลูกนะ
๘ กุมภาพันธ์ พ.ศ. ๒๕๔๘
๓๘ ที่พึ่งสุดท้าย
พี่สาวคนที่ ๒ เป็นคนเก่ง ร่าเริงจิตใจ
ดีมีความกตัญญู ชอบทำบุญถวายสังฆทาน
ปล่อยสัตว์ปล่อยปลา เมื่ออายุได้เพียง
สามสิบเศษ พี่สาวป่วยด้วยโรคมะเร็งที่ลาม
จากเต้านมไปที่กระดูกสะโพก ก่อนเสียชีวิต
พี่สาวได้ร้องเบา ๆ ด้วยความเจ็บปวด ญาติ ๆ
ก็ช่วยกันสวดมนต์ที่ข้างหูและบอกให้พี่สาว
จับพระพุทธรูปองค์ใหญ่สีทองไว้ ดูเหมือน
กับว่าพี่สาวจะได้สติ มีเครื่องยึดเหนี่ยวจิตใจ
ต่อมาพี่สาวก็หยุดร้อง หยุดกระสับกระส่าย
จนกระทั่งเสียชีวิต รวมอายุ ๓๓ ปี
บุพกรรมใดทำให้พี่สาวเป็นมะเร็งและ
อายุสั้น พี่สาวมีความรู้สึกอย่างไรที่ได้จับ
พระพุทธรูปเอาไว้ก่อนจะเสียชีวิต ขณะนี้พี่
สาวอยู่ที่ไหน เป็นอย่างไรบ้างคะ
คุณครูไม่ใหญ่
พี่สาวเป็นมะเร็งและอายุสั้น เพราะ
กรรมในอดีตตอนเป็นผู้ชายเจ้าชู้มาก ได้ทุบ
ซ้อมภรรยา มีอยู่คราวหนึ่งได้มีปากเสียงกับ
ภรรยาจนบันดาลโทสะทุบซ้อมภรรยาจนตาย
โดยไม่มีเจตนา ด้วยวิบากกรรมนี้จึงทำให้ชาตินี้
มาเกิดเป็นหญิง เป็นมะเร็งที่เต้านมแล้วลาม
มาที่สะโพก เพราะเอาเท้ากระทืบภรรยาจน
ตายคาเท้าโดยไม่เจตนา เพราะความโมโห
ไม่ได้คิดจะเอาให้ตาย แค่ให้หลาบจำเท่านั้น
ก่อนเสียชีวิตพี่สาวจับพระพุทธรูป ก็
ทำให้มีพระรัตนตรัยเป็นที่พึ่ง ทำให้นึกถึง
พระพุทธเจ้าจิตผ่องใส บุญที่เคยทำเอาไว้จึง
ได้ช่องหล่อเลี้ยง ตายแบบหลับแล้วตื่นขึ้นเป็น
เทพธิดามีวิมานทองของชั้นดาวดึงส์เฟส ๓ ได้
รับบุญที่อุทิศไปให้ มีสภาพดีขึ้นจ้ะ
๒๔ มกราคม พ.ศ. ๒๕๔๘
๓๙ เหตุที่เกิดเป็นผู้หญิง
ลูกเป็นอุบาสิกา เป็นเจ้าหน้าที่ช่วยงาน
อยู่ที่วัด แต่ในความรู้สึกของลูกคิดว่า ถ้าลูก
ได้เกิดเป็นผู้ชาย ลูกจะบวชเป็นพระ และจะ
ได้ช่วยงานพระพุทธศาสนาได้มากกว่านี้
เพราะวิบากกรรมใด ชาตินี้ลูกจึงเกิด
มาเป็นผู้หญิงคะ
คุณครูไม่ใหญ่
วิบากกรรมที่ทำให้ลูกต้องมาเกิดเป็น
ผู้หญิงในภพชาติปัจจุบันนี้ ก็เป็นเพราะเศษ
กรรมกาเมฯ ที่ลูกได้เคยทำผิดพลาดไว้ใน
หลาย ๆ พุทธันดรก่อน ๆ โน้น ตามมาส่งผล
เรื่องก็มีอยู่ว่า ในหลาย ๆ พุทธันดรก่อน ๆ โน้น
ลูกได้เกิดเป็นกุลบุตรรูปงาม และในช่วงที่
ตัวลูกเป็นวัยรุ่น ลูกก็ได้มีรักฉุกละหุกและ
ก็พลาดไปชิงสุกก่อนห่ามกับคู่รักของลูกด้วย
แม้ในตอนนั้นตัวลูกจะทำไปด้วย
ความไม่รู้ว่า สิ่งที่ตัวลูกทำลงไปจะเป็น
บาปและผิดศีล เพราะไม่ได้ศึกษาและไม่มี
ความรู้เรื่องนี้ ก็เป็นคู่รักกัน ไม่คิดว่าการ
เลยเถิดไปอย่างนั้นจะเป็นบาป นี่เราคิด
กันเอง เพราะกิเลสในตัวเข้าไปบังคับใน
แหล่งกำเนิดแห่งความคิด คำพูด และ
การกระทำ แล้วก็เก็บทั้งหมดเป็นวิบาก
ปรับคดีเลย
เพราะฉะนั้นจึงต้องศึกษาให้ดี อย่าง
นี้ถือว่าชิงสุกก่อนห่าม แม้ว่าต่อมาภายหลัง
จะแต่งงานกันก็ตาม แต่มันผิดกฎแห่งกรรม
Law of Kamma เพราะเราถูกกฎนี้มาบังคับ
เราอยู่ วิบากกรรมกาเมฯ ก็ได้เกิดขึ้นแล้วกับ
ตัวลูก และก็เซตเป็นโปรแกรมติดตัวลูกมา
จนถึงภพชาติปัจจุบัน ดังนั้นเมื่อวิบากกรรม
ดังกล่าวได้ช่องส่งผล จึงทำให้ลูกเป็นผู้หญิง
เสียงเปลี่ยนไป ร่างกายเปลี่ยนไป เครื่องแต่ง
ตัวก็เปลี่ยนไป และอะไรทุกอย่างก็เปลี่ยนไป
หมด ด้วยเหตุฉะนี้แล

๔๐ ชาติหน้าอยากเป็นผู้ชาย
การที่ลูกถืออุโบสถศีลทุกวันพระ และ
ได้ตั้งใจมาถวายภัตตาหารเป็นสังฆทานต่อ
เนื่อง ๗ วัน เพราะลูกอยากเกิดเป็นผู้ชายใน
ชาติต่อไป เพื่อจะได้บวชในพระพุทธศาสนา
คำอธิษฐานของลูกจะสัมฤทธิผลหรือไม่คะ
คุณครูไม่ใหญ่
การที่ลูกถืออุโบสถศีลทุกวันพระ และ
ตั้งใจถวายภัตตาหารเป็นสังฆทาน ๗ วัน
เพราะอยากเกิดเป็นผู้ชาย ได้บวชในพระพุทธ
ศาสนาในภพชาติต่อไปนั้น ยังไม่พอ
ลูกจะต้องทำบุญทุกบุญให้มากกว่า
นี้ คือ ต้องถือศีล ๘ ให้ได้ทุกวันพระอย่าง
สม่ำเสมอ และก็ต้องดูแลปรนนิบัติสามีให้ดี
ประดุจเทวดา แล้วอธิษฐานจิตให้แน่วแน่ก็มี
สิทธิ์สัมฤทธิผลได้จ้ะ
ปรนนิบัติสามีประดุจเทวดา คือ เรา
ทำหน้าที่ของเราไม่ให้บกพร่องเลย อะไรที่
ไม่ผิดศีลผิดธรรม ไม่ผิดกฎหมายเราก็ทำไป
เถิด ปรนนิบัติดูแลอย่าให้ขาดตกบกพร่อง
เทวดานี่ เวลาปรารถนาอะไรแค่นึก ๆ คิด ๆ
ก็ได้ หรือรำพึงก็ได้ อะไรต่าง ๆ เหล่านี้ ดูแล
ให้ดี ๆ แต่งตัวสวย ๆ ให้เขาดูแล้วสบายใจ
พูดจาเพราะ ๆ ให้เขาฟังแล้วชื่นใจ แล้วชื่นชม
เขาบ่อย ๆ ว่า เขาหล่ออย่างนี้ เขาเก่งอย่าง
นี้ เขาสุดยอดอย่างนี้ เขาเป็นสุดยอดดาร์ลิ้ง
ไม่มีใครเสมอเหมือน อะไรก็ว่ากันไป เลือก
หาคำอย่าให้ซ้ำกัน วันอาทิตย์ก็ว่าไปประโยค
หนึ่ง จันทร์ อังคารไล่เรื่อยไปเลย ความรักมัน
จะได้เพิ่มพูน
อีกทั้งทำตัวให้หอม ๆ ด้วย เพราะเขา
มีจมูก เวลาเราเดินผ่านเขาจะได้ชื่นใจ แล้วก็
ทำอาหารอร่อย ๆ ให้เขารับประทาน เพราะ
เขาต้องรับประทาน ลิ้นจะได้รับรสอย่างนี้ไง
ตา หู จมูก ปาก แล้วก็ผัสสะก็เป็นเรื่องของ
ทางโลก ลูกจะเข้าใจได้ดีว่า มนุษย์ชอบผัสสะ
ที่ละเอียดอ่อนนุ่มนวล มีศิลปะอะไรเราก็ไป
ศึกษาถึงเรื่อง ๕ อย่างนี้แหละ จะได้ชื่อว่า
ปรนนิบัติสามีประดุจเทวดา ยิ้มแย้ม เยือก
เย็น ยกย่อง ยืดหยุ่น ยินยอมกันบ้าง
นอกจากเขาเห็นหน้าตาเราแล้ว ทั้ง
บ้านเรือน ทั้งอุปกรณ์ของใช้ต่าง ๆ ต้อง
ให้สวยงาม เป็นระเบียบเรียบร้อยทุกอย่าง
เลย และเสียงที่สามีจะได้ยินในบ้านต้องดีๆ
เพราะ ๆ นอกเหนือจากเสียงของเราแล้ว
เสียงของลูกเรา เสียงสมาชิกในบ้านของเรา
แม้เสียงนก เสียงกา ต้องให้เป็นเสียงเพราะๆ
ถ้าเสียงไม่เพราะอย่าเอามา อย่างนี้เป็นต้น
ส่วนกิ่ง ก้าน ใบ ดอก ผล หรือราก ลูกไปเติม
เอาก็แล้วกัน นี่ปรนนิบัติสามีประดุจเทวดา
อันนี้โดยย่อจ้ะ

